qundao/data-zh-poetry huggingface dataset:
上元舟中有感
作者：李纲
朝代：宋

前年扈清跸，玉辇临端门。
鳌山綵构耸，露台歌吹喧。
去年谪沙阳，旅泊亦游观。
士女隘衢巷，灯火满溪山。
今年过江南，舣舟烟水湾。
风髙不可进，极目云涛翻。
蜜炬照独酌，红炉凌夜寒。
感事心欲折，强歌声无欢。
坐看江边月，飞上青云端。
清光不改旧，对我还团栾。
上巳日
作者：李纲
朝代：宋

暮春祓禊集簪裾，锡燕昆明咏乐胥。宝马骁腾随鼓吹，綵舟曼衍戏龙鱼。闽山放逐家何在，帝里风光乐自如。嘉节只添迁客恨，宽恩何日赋归欤。
上巳日
作者：李纲
朝代：宋

暮春祓禊集簪裾，锡燕昆明咏乐胥。
宝马骁腾随鼓吹，綵舟曼衍戏龙鱼。
闽山放逐家何在，帝里风光乐自如。
嘉节只添迁客恨，寛恩何日赋归欤。
上饶道中杂咏三首
作者：李纲
朝代：宋

半世区区何所求，南来岂为稻粱谋。烟岚远近浓还淡，石濑萦回咽更流。云外钩辀听处好，溪头略彴渡时幽。何须更论他年事，且把风光慰旅愁。鬓毛萧飒寸馀冠，蒙犯风霜却岁寒。但使孤忠能感激，岂辞远谪备艰难。苍苍云木留深景，渺渺深溪泻暮湍。独坐苦吟山寺冷，照人孤月正团栾。漠漠烟村一笛风，溪山都在夕阳中。遥看天色暮云碧，渐见山头野烧红。闽岭风烟知已近，浙江书问恨难通。暝投山寺凭虚阁，隐耳犹听响暮钟。
上饶道中杂咏三首·其一
作者：李纲
朝代：宋

半世区区何所求，南来岂为稻粱谋。烟岚远近浓还淡，石濑萦回咽更流。云外钩辀听处好，溪头略彴渡时幽。何须更论他年事，且把风光慰旅愁。
上饶道中杂咏三首·其一
作者：李纲
朝代：宋

半世区区何所求，南来岂为稻粱谋。
烟岚远近浓还淡，石濑萦迴咽更流。
云外鈎辀听处好，溪头略彴渡时幽。
何须更论他年事，且把风光慰旅愁。
上饶道中杂咏三首·其三
作者：李纲
朝代：宋
体裁：七言律诗

漠漠烟村一笛风，溪山都在夕阳中。遥看天色暮云碧，渐见山头野烧红。闽岭风烟知已近，浙江书问恨难通。暝投山寺凭虚阁，隐耳犹听响暮钟。
上饶道中杂咏三首·其二
作者：李纲
朝代：宋

鬓毛萧飒寸余冠，蒙犯风霜却岁寒。
但使孤忠能感激，岂辞远谪备艰难。
苍苍云木留深景，渺渺深溪泻暮湍。
独坐苦吟山寺冷，照人孤月正团栾。
上饶道中杂咏三首·其二
作者：李纲
朝代：宋

鬓毛萧飒寸馀冠，蒙犯风霜却岁寒。但使孤忠能感激，岂辞远谪备艰难。苍苍云木留深景，渺渺深溪泻暮湍。独坐苦吟山寺冷，照人孤月正团栾。
与叔易弈不胜赋着色山水诗一首
作者：李纲
朝代：宋

将军思训久为土，龙眠道人亦已亡。
谁将丹青写山水，入我宴坐虚明窗。
峰峦迴复吐云气，林木窈窕笼烟光。
丹枫半落天雨霜，渔舟招招静鸣榔。
野桥岩寺递隐见，浦花汀草何微茫。
江边落日尚返照，山头正作金色黄。
萦青缭白有余态，却笑水墨无文章。
画工画意不画物，咫尺应须千里长。
具区约略贯苕霅，赤岸髣髴通潇湘。
安得僊翁一叶艇，使我超忽穷江乡。
与叔易弈不胜赋著色山水诗一首
作者：李纲
朝代：宋

将军思训久为土，龙眠道人亦已亡。谁将丹青写山水，入我宴坐虚明窗。峰峦回复吐云气，林木窈窕笼烟光。丹枫半落天雨霜，渔舟招招静鸣榔。野桥岩寺递隐见，浦花汀草何微茫。江边落日尚返照，山头正作金色黄。萦青缭白有馀态，却笑水墨无文章。画工画意不画物，咫尺应须千里长。具区约略贯苕霅，赤岸髣髴通潇湘。安得仙翁一叶艇，使我超忽穷江乡。
与邑官会凝翠阁
作者：李纲
朝代：宋

屹然高阁虚且通，溪山增秀来薫风。
皆云闽境似此少，岂但为最沙阳中。
栋楹显敞制度巧，饰以黝白非青红。
七峰倒景蘸层碧，十里平津流向东。
连山松桧郁葱蒨，一溪烟雨寒冥蒙。
沈沈月彩照清夜，漠漠云影摇苍穹。
眼光到处色皆翠，凝结至今劳化工。
几年落寞顾眄地，拈出始知观覧雄。
开筵置酒共临赏，正暑景物生秋容。
画船笳吹助清咽，津岸击鼓声逢逢。
世间万事非偶尔，成此一段传无穷。
我归三子子归我，毕竟假合谁之功。
人生会合自可乐，且须吸尽玻瓈钟。
他时追忆如梦寐，一笑胜游回首空。
与邑官会凝翠阁
作者：李纲
朝代：宋

屹然高阁虚且通，溪山增秀来薰风。皆云闽境似此少，岂但为最沙阳中。栋楹显敞制度巧，饰以黝白非青红。七峰倒景蘸层碧，十里平津流向东。连山松桧郁葱茜，一溪烟雨寒冥濛。沈沈月彩照清夜，漠漠云影摇苍穹。眼光到处色皆翠，凝结至今劳化工。几年落寞顾眄地，拈出始知观览雄。开筵置酒共临赏，正暑景物生秋容。画船笳吹助清咽，津岸击鼓声逢逢。世间万事非偶尔，成此一段传无穷。我归三子子归我，毕竟假合谁之功。人生会合自可乐，且须吸尽玻瓈钟。他时追忆如梦寐，一笑胜游回首空。
丑奴儿·木犀
作者：李纲
朝代：宋
体裁：词

幽芳不为春光发，直待秋风，直待秋风，香比馀花分外浓。
步摇金翠人如玉，吹动珑璁，吹动珑璁，恰似瑶台月下逢。
丑奴儿·采桑子·幽芳不为春光发
作者：李纲
朝代：宋
体裁：词

幽芳不为春光发，直待秋风。直待秋风。香比馀花分外浓。步摇金翠人如玉，吹动珑璁。吹动珑璁。恰似瑶台月下逢。
丑奴儿·采桑子·枝头万点妆金蕊
作者：李纲
朝代：宋
体裁：词

枝头万点妆金蕊，十里清香。十里清香。解引幽人雅思长。玉壶贮水花难老，净几明窗。净几明窗。褪下残英蔌蔌黄。
丑奴儿采桑子
作者：李纲
朝代：宋

幽芳不为春光发，直待秋风。直待秋风。香比馀花分外浓。步摇金翠人如玉，吹动珑？。吹动珑？。恰似瑶台月下逢。
丑奴儿（木犀）
作者：李纲
朝代：宋

幽芳不为春光发，直待秋风。直待秋风。香比余花分外浓。步摇金翠人如玉，吹动珑璁。吹动珑璁。恰似瑶台月下逢。
丛菊数日来颇有开意戏题
作者：李纲
朝代：宋

爱菊如渊明，凭栏惜花晏。朝来有开意，嫩蕊肥欲绽。愿承玉露漙，一吐金英粲。临风嗅馨香，为尔发三叹。
丛菊数日来颇有开意戏题
作者：李纲
朝代：宋

爱菊如渊明，凭栏惜花晏。
朝来有开意，嫩蘂肥欲绽。
愿承玉露漙，一吐金英粲。
临风嗅馨香，为尔发三叹。
东坡谪英州以书语所善衲子曰戒和尚又疏脱矣读之有感
作者：李纲
朝代：宋
体裁：七言律诗

东坡夙世乃戒老，次律前身为永师。一念参差成此错，百忧钟萃使知非。我生已约渡南海，今日岂知还北归。从今莫打这鼓笛，必竟是事终由谁。
东轩夜坐
作者：李纲
朝代：宋

苒苒流年催白头，此生那向此淹留。天高露下物华肃，月澹风清僧宇幽。河底光芒萤照水，草间悲怨蚓吟秋。夜凉人闲家千里，别是羁臣一段愁。
东轩夜坐
作者：李纲
朝代：宋

苒苒流年催白头，此生那向此淹留。
天髙露下物华肃，月澹风清僧宇幽。
河底光芒萤照水，草间悲怨蚓吟秋。
夜凉人闲家千里，别是羁臣一段愁。
严陵滩下作二首·其一
作者：李纲
朝代：宋

世祖龙飞万国朝，故人依旧隐蓬蒿。羊裘肯换貂冠贵，钓石终齐凤阙高。共宿客星亲帝座，贻书直气压时豪。东京臣子多名节，皆自先生铸此曹。
严陵滩下作二首·其一
作者：李纲
朝代：宋

世祖龙飞万国朝，故人依旧隐蓬蒿。
羊裘肯换貂冠贵，钓石终齐鳯阙髙。
共宿客星亲帝座，贻书直气压时豪。
东京臣子多名节，皆自先生铸此曹。
严陵滩下作二首·其二
作者：李纲
朝代：宋

帝座高悬汉客星，樵渔今亦想英声。钓台直下三千尺，谁谓先生只钓名。
严陵滩下作二首·其二
作者：李纲
朝代：宋

帝座髙悬汉客星，樵渔今亦想英声。
钓台直下三千尺，谁谓先生只钓名。
中冬教阅兵将运使徐显谟贶惠佳什降叹之馀因次其韵以答厚意且简同会诸公
作者：李纲
朝代：宋
体裁：七言律诗

伐鼓摐金阅五兵，霜天清晓正峥嵘。轻裘自愧叨儒帅，一令安能探旧营。猎猎旌麾摇有浪，駪駪徒御肃无声。满堂宾客皆英俊，莫怪陈蕃倒屣迎。
中秋与诸季及德久昆仲望月同饮
作者：李纲
朝代：宋

五年客裏过中秋，今夕安知无此愁。
共喜银云开碧落，坐看蟾魄过西楼。
清光着物殊他夜，好景于人散百忧。
人月皆圆那易得，莫辞大白十分浮。
中秋与诸季及德久昆仲望月同饮
作者：李纲
朝代：宋

五年客里过中秋，今夕安知无此愁。共喜银云开碧落，坐看蟾魄过西楼。清光著物殊他夜，好景于人散百忧。人月皆圆那易得，莫辞大白十分浮。
中秋月色佳甚与宗之对酌天宁寺宝华堂
作者：李纲
朝代：宋

去年今夕寓通城，犹有新诗寄弟兄。一自裹囊来海上，更无系帛付鸿征。禅房酌酒夜方阒，海月窥人光更清。起舞月中心尚壮，乘槎便欲造蓬瀛。
中秋月色佳甚与宗之对酌天宁寺宝华堂
作者：李纲
朝代：宋

去年今夕寓通城，犹有新诗寄弟兄。
一自裹囊来海上，更无繫帛付鸿征。
禅房酌酒夜方閴，海月窥人光更清。
起舞月中心尚壮，乘槎便欲造蓬瀛。
中秋望月有感寄叔易季言并简仲辅弟
作者：李纲
朝代：宋

前年河内中秋月，玉帐初寒铁衣滑。
羽书狎至不成眠，坐伴清光到明发。
是时季弟在幕中，病隔纱窗共谈说。
出师未捷身已危，继被宸章召还阙。
去年中秋寓宋都，金针篆字看除书。
夜同叔弟坐月下，仰望赤气环斗枢。
经营两河初就绪，斥罢将帅良非图。
陵晨廷争不可得，上还印绶归东吴。
今年谪官旅湖外，又值中秋有佳气。
纤云四卷天无河，月色满庭如泼水。
缅怀诸季会合难，但与阿宗相劳慰。
举杯邀月应笑人，处处相逢万余里。
我生端遇国步艰，出入将相三年间。
功名富贵亦何有，慨念四海悲汍澜。
心驰沙漠关塞远，身堕江湖风露寒。
不须更问世间事，但愿对月身常闲。
中秋望月有感寄叔易季言并简仲辅弟
作者：李纲
朝代：宋

前年河内中秋月，玉帐初寒铁衣滑。羽书狎至不成眠，坐伴清光到明发。是时季弟在幕中，病隔纱窗共谈说。出师未捷身已危，继被宸章召还阙。去年中秋寓宋都，金针篆字看除书。夜同叔弟坐月下，仰望赤气环斗枢。经营两河初就绪，斥罢将帅良非图。陵晨廷争不可得，上还印绶归东吴。今年谪官旅湖外，又值中秋有佳气。纤云四卷天无河，月色满庭如泼水。缅怀诸季会合难，但与阿宗相劳慰。举杯邀月应笑人，处处相逢万馀里。我生端遇国步艰，出入将相三年间。功名富贵亦何有，慨念四海悲汍澜。心驰沙漠关塞远，身堕江湖风露寒。不须更问世间事，但愿对月身常闲。
中秋望月次玉局翁韵二首
作者：李纲
朝代：宋

明月如玉盘，飞上青霄东。徘徊斗牛间，照我禅室中。爽气霭亭户，清光透帘栊。我虽不解饮，敢辞玉樽空。举酒对明月，起舞聊相从。身世两翛然，如游广寒宫。夜久风露冷，草根吟候虫。咽咽不能已，岂自鸣其穷。天涯多雾雨，好景诚难逢。哦诗不成寝，颇类鱼噞喁。皎皎月华白，寥寥秋气清。念我方远客，步月亭中行。风露感我心，凄然入重扃。谁家弄横笛，巧作断肠声。独酌一壶酒，对此千里明。人生但自适，何必四者并。醉眼视万物，扰扰如浮萍。得丧何须道，譬犹阴与晴。节义太山重，富贵鸿毛轻。我心与明月，照见万古情。
中秋望月次玉局翁韵二首·其一
作者：李纲
朝代：宋
体裁：古风

明月如玉盘，飞上青霄东。徘徊斗牛间，照我禅室中。爽气霭亭户，清光透帘栊。我虽不解饮，敢辞玉樽空。举酒对明月，起舞聊相从。身世两翛然，如游广寒宫。夜久风露冷，草根吟候虫。咽咽不能已，岂自鸣其穷。天涯多雾雨，好景诚难逢。哦诗不成寝，颇类鱼噞喁。
中秋望月次玉局翁韵二首·其二
作者：李纲
朝代：宋
体裁：古风

皎皎月华白，寥寥秋气清。念我方远客，步月亭中行。风露感我心，凄然入重扃。谁家弄横笛，巧作断肠声。独酌一壶酒，对此千里明。人生但自适，何必四者并。醉眼视万物，扰扰如浮萍。得丧何须道，譬犹阴与晴。节义太山重，富贵鸿毛轻。我心与明月，照见万古情。
丹灶
作者：李纲
朝代：宋

金鼎丹成透碧天，尚留丹灶在层巅。一丸五色光腾夜，乞取从教作散仙。
丹竈
作者：李纲
朝代：宋

金鼎丹成透碧天，尚留丹竈在层巅。
一丸五色光腾夜，乞取从教作散仙。
丹霞本老见示拂子并颂次韵
作者：李纲
朝代：宋

钝根不会世间机，且作东山老住持。有个旄牛闲拂子，用时由我不由伊。
丹霞本老见示拂子并颂次韵
作者：李纲
朝代：宋

钝根不会世间机，且作东山老住持。
有箇旄牛闲拂子，用时由我不由伊。
久不饮酒春日得家问喜甚与宗之对酌调马驿中速饮数觥径醉醉中和东坡醉题四首
作者：李纲
朝代：宋

海峤无佳酿，经时不入唇。巨觥今一醉，远问到初春。偶脱长鲸口，来寻仲子邻。醉中轻万里，始信浊醪神。畏病不举杯，延客秖烹茗。浩然云海间，不醉亦不醒。偶蒙雨露恩，渐脱瘴疠境。曲生粗可人，相对聊酩酊。久客殊念家，归途渺江汉。是身如浮云，罹此无穷患。今夕定何夕，一酌千忧散。从兹日曛酣，此意君莫间。饮少辄大醉，醉中识其真。天地一秋毫，况此渺然身。归休岩穴间，坐阅万态新。去去勿复道，时清为幸民。
久不饮酒春日得家问喜甚与宗之对酌调马驿中速饮数觥径醉醉中和东坡醉题四首·其一
作者：李纲
朝代：宋
体裁：古风

海峤无佳酿，经时不入唇。巨觥今一醉，远问到初春。偶脱长鲸口，来寻仲子邻。醉中轻万里，始信浊醪神。
久不饮酒春日得家问喜甚与宗之对酌调马驿中速饮数觥径醉醉中和东坡醉题四首·其三
作者：李纲
朝代：宋
体裁：古风

久客殊念家，归途渺江汉。是身如浮云，罹此无穷患。今夕定何夕，一酌千忧散。从兹日曛酣，此意君莫间。
久不饮酒春日得家问喜甚与宗之对酌调马驿中速饮数觥径醉醉中和东坡醉题四首·其二
作者：李纲
朝代：宋
体裁：古风

畏病不举杯，延客秖烹茗。浩然云海间，不醉亦不醒。偶蒙雨露恩，渐脱瘴疠境。曲生粗可人，相对聊酩酊。
久不饮酒春日得家问喜甚与宗之对酌调马驿中速饮数觥径醉醉中和东坡醉题四首·其四
作者：李纲
朝代：宋

饮少輙大醉，醉中识其真。
天地一秋毫，况此渺然身。
归休岩穴间，坐阅万态新。
去去勿復道，时清为幸民。
久不饮酒春日得家问喜甚与宗之对酌调马驿中速饮数觥径醉醉中和东坡醉题四首·其四
作者：李纲
朝代：宋

饮少辄大醉，醉中识其真。天地一秋毫，况此渺然身。归休岩穴间，坐阅万态新。去去勿复道，时清为幸民。
乘兴游邓季明园池邀志宏同会再赋陈园韵
作者：李纲
朝代：宋
体裁：古风

幽人筑小圃，自乐不知老。闻名虽已熟，相见苦不早。忘怀倾盖间，什我羁旅恼。春风入芳林，乘兴聊一讨。嘉葩寒未开，美木晴更好。飘零桃与杏，残红委烟草。急令招小阮，谈笑款清抱。披襟步方池，散策穷远岛。翛然适我情，忘此归志浩。人生暂寄身，宠辱何足道。舐痔得车多，未可骄黄槁。一杯且相属，起舞不须翿。文楸响玉子，更试兵家捣。羸形乍泉涨，猛势惊电扫。应怜客素痴，屡劝罚觥倒。归待月华生，清光满春昊。
乘月泛小舟归泊头二首
作者：李纲
朝代：宋

来时风雨作新凉，归去还乘皎月光。多谢山灵巧留意，未穷仙赏意茫茫。纤云四卷列星稀，重露如珠湿客衣。竟日罗浮何所得，满船空载月明归。
乘月泛小舟归泊头二首·其一
作者：李纲
朝代：宋
体裁：七言绝句

来时风雨作新凉，归去还乘皎月光。多谢山灵巧留意，未穷仙赏意茫茫。
乘月泛小舟归泊头二首·其二
作者：李纲
朝代：宋
体裁：七言绝句

纤云四卷列星稀，重露如珠湿客衣。竟日罗浮何所得，满船空载月明归。
九日
作者：李纲
朝代：宋

常年九日必题诗，况此飘零海一涯。黄菊未开青蓓蕾，白醪聊吸碧玻瓈。登山但极孤云目，整帽还羞短发篦。弟妺奉亲倾寿斝，茱萸遍插定吾思。
九日
作者：李纲
朝代：宋

常年九日必题诗，况此飘零海一涯。
黄菊未开青蓓蕾，白醪聊吸碧玻瓈。
登山但极孤云目，整帽还羞短髪箆。
弟妺奉亲倾寿斝，茱萸徧插定吾思。
九日与宗之对酌怀梁溪诸季时菊花犹未结蕊于药果中得茱萸泛酒有馈山果海鲜者多素所不识赋诗见意二首
作者：李纲
朝代：宋

此身飘泊旅天涯，九日悽然客念家。且把红醪尝紫蟹，何须白发对黄花。药囊赖有茱萸实，茶铫频烦薄荷芽。山果海鲜多不识，却须传与北人誇。父子相随万里馀，途穷端欲哭杨朱。三年客里逢佳节，九日樽前念友于。海上及秋吟蟋蟀，鬓边何日插茱萸。吾生老矣谋身拙，叹息乾坤一腐儒。
九日与宗之对酌怀梁溪诸季时菊花犹未结蕊于药果中得茱萸泛酒有馈山果海鲜者多素所不识赋诗见意二首·其一
作者：李纲
朝代：宋

此身飘泊旅天涯，九日悽然客念家。且把红醪尝紫蟹，何须白发对黄花。药囊赖有茱萸实，茶铫频烦薄荷芽。山果海鲜多不识，却须传与北人誇。
九日与宗之对酌怀梁溪诸季时菊花犹未结蕊于药果中得茱萸泛酒有馈山果海鲜者多素所不识赋诗见意二首·其二
作者：李纲
朝代：宋

父子相随万里馀，途穷端欲哭杨朱。三年客里逢佳节，九日樽前念友于。海上及秋吟蟋蟀，鬓边何日插茱萸。吾生老矣谋身拙，叹息乾坤一腐儒。
九日与宗之对酌怀梁溪诸季时菊花犹未结蘂于药菓中得茱萸泛酒有馈山果海鲜者多素所不识赋诗见意二首·其一
作者：李纲
朝代：宋

此身飘泊旅天涯，九日悽然客念家。
且把红醪尝紫蟹，何须白髪对黄花。
药囊赖有茱萸实，茶铫频烦薄荷芽。
山果海鲜多不识，却须传与北人夸。
九日与宗之对酌怀梁溪诸季时菊花犹未结蘂于药菓中得茱萸泛酒有馈山果海鲜者多素所不识赋诗见意二首·其二
作者：李纲
朝代：宋

父子相随万里余，途穷端欲哭杨朱。
三年客裏逢佳节，九日罇前念友于。
海上及秋吟蟋蟀，鬓边何日插茱萸。
吾生老矣谋身拙，叹息干坤一腐儒。
九日与申伯叔易小饮
作者：李纲
朝代：宋

上客相从称玉觞，楚天杳杳湛清光。紫茱黄菊有佳色，白蟹赪鳞聊共尝。自哂三朝为逐客，常于九日旅殊方。十年往返成何事，赢得萧萧满鬓霜。
九日与申伯叔易小饮
作者：李纲
朝代：宋

上客相从称玉觞，楚天杳杳湛清光。
紫茱黄菊有佳色，白蟹頳鳞聊共尝。
自哂三朝为逐客，常于九日旅殊方。
十年往返成何事，赢得萧萧满鬓霜。
九日登山亭会饮
作者：李纲
朝代：宋

渊明避世士，酷爱九日名。独酌东篱下，悠然得此生。我辈正羁旅，佳节安可醒。相携陟翠巘，置酒松间亭。菊蕊弄新黄，橘苞破微馨。鬓边插茱萸，未觉巾帻倾。云山蔼佳色，风林动疏声。慷慨念平昔，醉舞属群英。国步方缀旒，衣冠正漂萍。山河举目异，望远若为情。方期汗漫游，天池濯吾缨。何必楚囚泣，牛山良可轻。
九日登山亭会饮
作者：李纲
朝代：宋

渊明避世士，酷爱九日名。
独酌东篱下，悠然得此生。
我辈正羁旅，佳节安可醒。
相携陟翠巘，置酒松间亭。
菊蘂弄新黄，橘苞破微馨。
鬓边插茱萸，未觉巾帻倾。
云山蔼佳色，风林动疏声。
慷慨念平昔，醉舞属羣英。
国步方缀旒，衣冠正漂萍。
山河举目异，望远若为情。
方期汗漫游，天池濯吾缨。
何必楚囚泣，牛山良可轻。
九日示诸季时会饮者八人
作者：李纲
朝代：宋

海外频年怀棣萼，江南九日共茱萸。莫愁群盗惊邻壤，且作新诗慰老夫。坐上岂无吹帽客，饮中况是谪仙徒。不将酩酊酬佳节，肯信黄花解笑无。
九日示诸季时会饮者八人
作者：李纲
朝代：宋

海外频年怀棣蕚，江南九日共茱萸。
莫愁羣盗惊邻壤，且作新诗慰老夫。
坐上岂无吹帽客，饮中况是谪僊徒。
不将酩酊酬佳节，肯信黄花解笑无。
九日诸季散处长乐外邑怅然有怀二首
作者：李纲
朝代：宋

去岁初从海上回，重阳相与醉高台。那因寇盗迁南土，阻插茱萸共一杯。老矣但思情话切，跫然更望足音来。黄花也解知人意，故向篱边未肯开。终朝兀坐但焚香，身世翛然已两忘。收拾江山归古锦，招邀风月入虚堂。鹡鸰散去波翻海，鸿雁归来天雨霜。命驾莫辞佳节后，菊花开日即重阳。
九日诸季散处长乐外邑怅然有怀二首·其一
作者：李纲
朝代：宋

去岁初从海上回，重阳相与醉高台。那因寇盗迁南土，阻插茱萸共一杯。老矣但思情话切，跫然更望足音来。黄花也解知人意，故向篱边未肯开。
九日诸季散处长乐外邑怅然有怀二首·其一
作者：李纲
朝代：宋

去岁初从海上回，重阳相与醉髙台。
那因寇盗迁南土，阻插茱萸共一杯。
老矣但思情话切，跫然更望足音来。
黄花也解知人意，故向篱边未肯开。
九日诸季散处长乐外邑怅然有怀二首·其二
作者：李纲
朝代：宋

终朝兀坐但焚香，身世翛然已两忘。收拾江山归古锦，招邀风月入虚堂。鹡鸰散去波翻海，鸿雁归来天雨霜。命驾莫辞佳节后，菊花开日即重阳。
九日诸季散处长乐外邑怅然有怀二首·其二
作者：李纲
朝代：宋

终朝兀坐但焚香，身世翛然已两忘。
收拾江山归古锦，招邀风月入虚堂。
鹡鸰散去波翻海，鸿鴈归来天雨霜。
命驾莫辞佳节后，菊花开日即重阳。
九月五日对菊小饮简申伯叔易
作者：李纲
朝代：宋

渊明爱此九日名，对菊无钱可留客。杜陵烂醉作生涯，青蕊空嗟未堪摘。我今鼓柁适长淮，坐见幽丛烂熳开。自从多病久不饮，又尔一洗黄金罍。东南节物诚已早，翠叶金花为谁好。三径荒芜尔尚存，未觉出山同小草。世间万事皆可忘，且须泛此酬秋光。平生最爱老坡语，菊花开日即重阳。
九月五日对菊小饮简申伯叔易
作者：李纲
朝代：宋

渊明爱此九日名，对菊无钱可留客。
杜陵烂醉作生涯，青蘂空嗟未堪摘。
我今鼓柁适长淮，坐见幽丛烂熳开。
自从多病久不饮，又尔一洗黄金罍。
东南节物诚已早，翠叶金花为谁好。
三径荒芜尔尚存，未觉出山同小草。
世间万事皆可忘，且须泛此酬秋光。
平生最爱老坡语，菊花开日即重阳。
九月八日渡淮
作者：李纲
朝代：宋

长淮渺渺烟苍苍，扁舟初脱隋渠黄。平生见此为开眼，况复乞身还故乡。嗟余涉世诚已拙，径步不虞机阱设。空馀方寸炳如丹，北望此时心欲折。楚天清晓作轻寒，黄芦着霜声正乾。川回金碧隐窣堵，风远钟磬闻龟山。橹声呕轧归何处，笑指江皋寻旧路。松菊荒芜欲自锄，盗贼颠翻非所惧。蟹螯菊蕊风味遒，且须为尽黄金舟。世间种种如梦电，此物能消万古愁。
九月八日渡淮
作者：李纲
朝代：宋

长淮渺渺烟苍苍，扁舟初脱隋渠黄。
平生见此为开眼，况復乞身还故乡。
嗟余涉世诚已拙，径步不虞机穽设。
空余方寸炳如丹，北望此时心欲折。
楚天清晓作轻寒，黄芦着霜声正干。
川迴金碧隐窣堵，风远钟磬闻龟山。
橹声呕轧归何处，笑指江皋寻旧路。
松菊荒芜欲自鉏，盗贼颠翻非所惧。
蟹螯菊蘂风味遒，且须为尽黄金舟。
世间种种如梦电，此物能消万古愁。
九月十五日夜同陈兴宗邓志宏登凝翠阁观月
作者：李纲
朝代：宋

溪阁临虚面势宽，凉天佳月共追欢。渔舟忽动水光碎，桂魄未高山影寒。色染林峦烟漠漠，气侵笑语露漫漫。须知此景人间少，更泛兰桨远处看。
九月十五日夜同陈兴宗邓志宏登凝翠阁观月
作者：李纲
朝代：宋

溪阁临虚面势寛，凉天佳月共追欢。
渔舟忽动水光碎，桂魄未髙山影寒。
色染林峦烟漠漠，气侵笑语露漫漫。
须知此景人间少，更泛兰桨远处看。
九月十四夜月蚀
作者：李纲
朝代：宋

碧落遥升白玉盆，云何中夜黯然昏。
初疑半被微云掩，浸恐全无巨吻吞。
惨淡乍看蟾魄出，扶疏更喜桂华存。
妖蟆磔死犹余罪，此外羣星尽可原。
九月十四夜月蚀
作者：李纲
朝代：宋

碧落遥升白玉盆，云何中夜黯然昏。初疑半被微云掩，浸恐全无巨吻吞。惨淡乍看蟾魄出，扶疏更喜桂华存。妖蟆磔死犹馀罪，此外群星尽可原。
云居勤老以书见邀不果往戏作此颂寄之
作者：李纲
朝代：宋
体裁：古风

吾师脱浮玉，振锡来云居。江边波浪已远去，山顶风雷应晏如。我来问津师草草，咫尺云岑怅难到。师既拗折柱杖不出山，我亦把定缰绳不下道。试将此意示丛林，抚掌呵呵同绝倒。
五哀诗·唐中书令禇遂良
作者：李纲
朝代：宋

贞观萃羣英，实为太平基。
禇公初侍书，遂以骾亮知。
諌疏屡献纳，对扬竭论思。
翩如丹山凤，来为箫韶仪。
飞鸟自依人，此言已堪嗤。
更云谮刘洎，厥理尤足疑。
贤者虽已矣，可以此心推。
薫莸难共器，枭鸾不同栖。
故令敬宗辈，污染成瑕疵。
我观永徽间，武氏盗政机。
祸端始床第，几使国祚移。
当时河南公，力诤伏丹墀。
顿首愿还笏，丐身田里归。
义气动人主，回天初庶几。
鄙哉英公绩，一言遂成非。
坐令牝鷄晨，啄丧靡有遗。
元勋顾命老，远窜湘江湄。
茫然不復召，讵忆抱颈时。
卑湿所不堪，须髪尽成丝。
至今潭府帖，志士生长悲。
五哀诗·唐中书令褚遂良
作者：李纲
朝代：宋

贞观萃群英，实为太平基。褚公初侍书，遂以鲠亮知。谏疏屡献纳，对扬竭论思。翩如丹山凤，来为箫韶仪。飞鸟自依人，此言已堪嗤。更云谮刘洎，厥理尤足疑。贤者虽已矣，可以此心推。薰莸难共器，枭鸾不同栖。故令敬宗辈，污染成瑕疵。我观永徽间，武氏盗政机。祸端始床第，几使国祚移。当时河南公，力诤伏丹墀。顿首愿还笏，丐身田里归。义气动人主，回天初庶几。鄙哉英公绩，一言遂成非。坐令牝鸡晨，啄丧靡有遗。元勋顾命老，远窜湘江湄。茫然不复召，讵忆抱颈时。卑湿所不堪，须发尽成丝。至今潭府帖，志士生长悲。
五哀诗·楚三闾大夫屈原
作者：李纲
朝代：宋

楚怀听秦诳，身作咸阳鬼。当时屈原争，坐困椒兰毁。襄王复不悟，远作江南徙。行吟沅湘间，形槁颜色悴。著书称离骚，风雅齐厥理。鸱鸮况小人，鸾凤喻君子。眷眷不忘君，一篇三致意。纫兰采杜若，冠佩空自伟。举世混浊中，谁与同乐此。忠臣会遇难，千古共一轨。人情疏鲠亮，物能使软美。存亡反覆间，悔及良晚矣。嗟嗟屈子心，芳洁畴与比。日月可争光，尘垢安能滓。聊从太史卜，肯逐渔父醉。甘葬鱼腹中，怀沙汨罗水。千秋身后名，芬馥同茝芷。夫岂椒兰徒，据势长不死。
五哀诗·楚三闾大夫屈原
作者：李纲
朝代：宋

楚怀听秦诳，身作咸阳鬼。
当时屈原争，坐困椒兰毁。
襄王復不悟，远作江南徙。
行吟沅湘间，形槁颜色悴。
着书称离骚，风雅齐厥理。
鸱鸮况小人，鸾凤喻君子。
眷眷不忘君，一篇三致意。
纫兰采杜若，冠佩空自伟。
举世混浊中，谁与同乐此。
忠臣会遇难，千古共一轨。
人情疏骾亮，物能使软美。
存亡反覆间，悔及良晚矣。
嗟嗟屈子心，芳洁畴与比。
日月可争光，尘垢安能滓。
聊从太史卜，肯逐渔父醉。
甘葬鱼腹中，怀沙汨罗水。
千秋身后名，芬馥同茝芷。
夫岂椒兰徒，据势长不死。
五哀诗·汉处士祢衡
作者：李纲
朝代：宋

祢生抱逸韵，乃是古之狂。负才颇傲物，齿少气方刚。怀刺游许下，漫灭竟摧藏。肯从屠沽儿，借面与吊丧。伟哉孔文举，国宝借路傍。上书荐一鹗，欲使观翱翔。振翼云汉间，永垂虹蜺光。飞兔与腰袅，灭没不可望。观其慰辞荐，器识岂易量。平生轻魏祖，纵口成否臧。召令为鼓吏，阅试当改装。蹀？初散步，掺挝作渔阳。声节既悲壮，容态随低昂。岑牟与单绞，裸袒易故裳。却来坐军门，画地声琅琅。曹瞒黠如鬼，嗜杀犹虎狼。缩手不敢动，送与刘及黄。娱宾赋鹦鹉，节奏陵笙簧。援笔不加点，粲然已成章。高才竟为累，兰麝空馀香。至今鹦鹉洲，葭苇秋苍苍。丑哉杀士名，千古不可忘。
五哀诗·汉处士祢衡
作者：李纲
朝代：宋
体裁：古风

祢生抱逸韵，乃是古之狂。负才颇傲物，齿少气方刚。怀刺游许下，漫灭竟摧藏。肯从屠沽儿，借面与吊丧。伟哉孔文举，国宝借路傍。上书荐一鹗，欲使观翱翔。振翼云汉间，永垂虹蜺光。飞兔与腰袅，灭没不可望。观其慰辞荐，器识岂易量。平生轻魏祖，纵口成否臧。召令为鼓吏，阅试当改装。蹀�初散步，掺挝作渔阳。声节既悲壮，容态随低昂。岑牟与单绞，裸袒易故裳。却来坐军门，画地声琅琅。曹瞒黠如鬼，嗜杀犹虎狼。缩手不敢动，送与刘及黄。娱宾赋鹦鹉，节奏陵笙簧。援笔不加点，粲然已成章。高才竟为累，兰麝空馀香。至今鹦鹉洲，葭苇秋苍苍。丑哉杀士名，千古不可忘。
五哀诗·汉处士祢衡
作者：李纲
朝代：宋

祢生抱逸韵，乃是古之狂。
负才颇傲物，齿少气方刚。
怀刺游许下，漫灭竟摧藏。
肯从屠沽儿，借面与弔丧。
伟哉孔文举，国宝借路傍。
上书荐一鹗，欲使观翱翔。
振翼云汉间，永垂虹蜺光。
飞兔与腰褭，灭没不可望。
观其慰辞荐，器识岂易量。
平生轻魏祖，纵口成否臧。
召令为鼓吏，阅试当改装。
蹀{⻊习}初散步，掺挝作渔阳。
声节既悲壮，容态随低昂。
岑牟与单绞，裸袒易故裳。
却来坐军门，画地声琅琅。
曹瞒黠如鬼，嗜杀犹虎狼。
缩手不敢动，送与刘及黄。
娱宾赋鹦鹉，节奏陵笙簧。
援笔不加点，粲然已成章。
髙才竟为累，兰麝空余香。
至今鹦鹉洲，葭苇秋苍苍。
丑哉杀士名，千古不可忘。
五哀诗·汉梁王太傅贾谊
作者：李纲
朝代：宋

贾生公辅器，弱冠游汉廷。高论帝王略，妙极理乱情。出意对诏令，惊倒诸老生。从容画筹策，籍籍飞英声。是时汉初定，颇杂秦霸称。力还治古制，物物与正名。改朔易服色，庶几礼乐兴。仪章悉草具，舆议当公卿。岂知绛灌徒，谮毁如建瓴。天子疏不用，谪去长沙城。翩然渡湘水，投书吊屈平。弃鼎宝康瓠，铅刀钝青萍。微言岂悼屈，聊复以自评。长沙地卑湿，安得寿且宁。及观鵩鸟赋，颇觉生死轻。晚奉宣室对，夜半前席听。文帝岂易遇，所言略施行。虽不位卿相，儒者良已荣。梁王坠马死，泣涕亦伤生。受任乃如此，孤忠本精诚。奈何君臣义，浇薄返不明。缅怀古人心，使我气拂膺。
五哀诗·汉梁王太傅贾谊
作者：李纲
朝代：宋

贾生公辅器，弱冠游汉廷。
髙论帝王略，妙极理乱情。
出意对诏令，惊倒诸老生。
从容画筹策，籍籍飞英声。
是时汉初定，颇杂秦覇称。
力还治古制，物物与正名。
改朔易服色，庶几礼乐兴。
仪章悉草具，舆议当公卿。
岂知绛灌徒，谮毁如建瓴。
天子疏不用，谪去长沙城。
翩然渡湘水，投书弔屈平。
弃鼎宝康瓠，铅刀钝青萍。
微言岂悼屈，聊復以自评。
长沙地卑湿，安得寿且宁。
及观鵩鸟赋，颇觉生死轻。
晚奉宣室对，夜半前席听。
文帝岂易遇，所言略施行。
虽不位卿相，儒者良已荣。
梁王坠马死，泣涕亦伤生。
受任乃如此，孤忠本精诚。
奈何君臣义，浇薄返不明。
缅怀古人心，使我气拂膺。
五月三日夜坐达旦谩成
作者：李纲
朝代：宋

凉风振野星河翻，煌煌启明夜将阑。
孤灯照我不成寝，兀坐更将图史翻。
蠧穿编简眼昏瞀，雕琢肺肾声嘶酸。
胡为疲极浪自苦，中有至乐难为言。
窥寻古意偶有得，何翅九奏闻钧天。
拨书就枕还自笑，聊此游戏终吾年。
五月三日夜坐达旦谩成
作者：李纲
朝代：宋

凉风振野星河翻，煌煌启明夜将阑。孤灯照我不成寝，兀坐更将图史翻。蠹穿编简眼昏瞀，彫琢肺肾声嘶酸。胡为疲极浪自苦，中有至乐难为言。窥寻古意偶有得，何翅九奏闻钧天。拨书就枕还自笑，聊此游戏终吾年。
五月六日率师离长乐乘舟如水口二首
作者：李纲
朝代：宋

力疾驱驰为主恩，敢辞炎暑道途勤。五更鼓角催行色，百里旌旗拂晓云。闽粤乍开新幕府，灞陵初起旧将军。江山满目难留恋，试拥彫戈静楚氛。画舸连樯泛碧波，潇湘去路饱经过。山川焕发旌旃色，将士欢娱铙鼓歌。旧学但曾闻俎豆，暮年何意总干戈。据鞍马援平生志，岂在骊驹白玉珂。
五月六日率师离长乐乘舟如水口二首·其一
作者：李纲
朝代：宋

力疾驱驰为主恩，敢辞炎暑道途勤。五更鼓角催行色，百里旌旗拂晓云。闽粤乍开新幕府，灞陵初起旧将军。江山满目难留恋，试拥彫戈静楚氛。
五月六日率师离长乐乘舟如水口二首·其一
作者：李纲
朝代：宋

力疾驱驰为主恩，敢辞炎暑道途勤。
五更鼓角催行色，百里旌旗拂晓云。
闽粤乍开新幕府，灞陵初起旧将军。
江山满目难留恋，试拥雕戈静楚氛。
五月六日率师离长乐乘舟如水口二首·其二
作者：李纲
朝代：宋

画舸连樯泛碧波，潇湘去路饱经过。山川焕发旌旃色，将士欢娱铙鼓歌。旧学但曾闻俎豆，暮年何意总干戈。据鞍马援平生志，岂在骊驹白玉珂。
五月六日率师离长乐乘舟如水口二首·其二
作者：李纲
朝代：宋

画舸连樯泛碧波，潇湘去路饱经过。
山川焕发旌旜色，将士欢娱铙鼓歌。
旧学但曾闻俎豆，暮年何意总干戈。
据鞍马援平生志，岂在骊驹白玉珂。
五月晦寓河源馆舍雨凉新沐偶成一绝
作者：李纲
朝代：宋
体裁：七言绝句

风雨萧萧作晚凉，山城松桂发天香。兰汤沐罢尤清快，一枕江南归梦长。
五老峰
作者：李纲
朝代：宋

五峰秀出如五老，须发苍然长美好。问之不肯道姓字，俨若子房从四皓。商山采芝亦已久，汉庭辟谷何其早。优游相与定储皇，携手江湖共幽讨。化为峰石寄山巅，下视尘寰真电扫。衣冠想像犹伟然，容貌至今初不槁。祗应明月见当时，间有白云来问道。逝将筑室近峰前，岁晚相依得相保。
五老峰
作者：李纲
朝代：宋

五峰秀出如五老，鬚髪苍然长美好。
问之不肯道姓字，俨若子房从四皓。
商山采芝亦已久，汉庭辟谷何其早。
优游相与定储皇，携手江湖共幽讨。
化为峰石寄山巅，下视尘寰真电扫。
衣冠想像犹伟然，容貌至今初不槁。
祗应明月见当时，间有白云来问道。
逝将筑室近峰前，岁晚相依得相保。
从人于柳木得芝一本面径尺馀体圆而攲正类荷叶惜其生于僻远不得与奏牍为赋此诗
作者：李纲
朝代：宋
体裁：七言律诗

草木何为亦发祥，灵芝三秀向沙阳。成丛已茁枯梅上，盈尺还生卧柳傍。叶若圆荷方泻露，色如紫椹更飘香。惜哉地去长安远，不使公卿草贺章。
从志宏求芭蕉
作者：李纲
朝代：宋

小圃初宜夏，灵蕉日日新。轻风摇凤尾，疏雨湿青巾。结荫留嘉客，移根许散人。轩中拙居士，默对欲观身。
从志宏求芭蕉
作者：李纲
朝代：宋

小圃初宜夏，灵蕉日日新。
轻风摇鳯尾，疏雨湿青巾。
结荫留嘉客，移根许散人。
轩中拙居士，默对欲观身。
从邓季明求菊花
作者：李纲
朝代：宋

乐全治幽圃，种花如种田。秋来菊有花，亦复争芳妍。璀璨碧玉蕾，散作黄金钱。风静香自远，露寒色争鲜。乃知万物性，皆欲全其天。九日忽已近，渊明思悠然。愿移东篱下，植此西轩前。我有一壶酒，泛之可延年。不嫌盘箸薄，同作饮中仙。
从邓季明求菊花
作者：李纲
朝代：宋

乐全治幽圃，种花如种田。
秋来菊有花，亦復争芳姸。
璀璨碧玉蕾，散作黄金钱。
风静香自远，露寒色争鲜。
乃知万物性，皆欲全其天。
九日忽已近，渊明思悠然。
愿移东篱下，植此西轩前。
我有一壶酒，泛之可延年。
不嫌盘筯薄，同作饮中仙。
仙掌
作者：李纲
朝代：宋
体裁：七言绝句

玉指纤纤烟霭中，挥云映日掌微红。只疑华岳留踪后，更向闽山映碧峰。
仙接石
作者：李纲
朝代：宋

天风吹折碧琅玕，神化茫茫接岂难。凤髓鸾胶天上有，世人休作等闲看。
仙接石
作者：李纲
朝代：宋

天风吹折碧琅玕，神化茫茫接岂难。
鳯髓鸾胶天上有，世人休作等闲看。
仙机岩
作者：李纲
朝代：宋
体裁：七言绝句

云去仙机杼轴空，报章何日已成功。天孙织就烟霞锦，吹落溪山夕照中。
仙橘
作者：李纲
朝代：宋

岩畔阴森橘树垂，青青亦有岁寒姿。我来恨在秋风后，不见霜包结实时。
仙橘
作者：李纲
朝代：宋

岩畔阴森橘树垂，青青亦有歳寒姿。
我来恨在秋风后，不见霜包结实时。
仙竹
作者：李纲
朝代：宋

阴崖翠竹自檀栾，痩节疏枝特地寒。
虽未化龙归洞府，正宜和月扫天坛。
仙竹
作者：李纲
朝代：宋

阴崖翠竹自檀栾，瘦节疏枝特地寒。虽未化龙归洞府，正宜和月扫天坛。
仙迹石
作者：李纲
朝代：宋
体裁：七言绝句

当年天姥戏溪边，二石遗踪膝宛然。却笑茂陵缑氏迹，只凭方士口中传。
以墨戏归志宏复有诗来次韵答之
作者：李纲
朝代：宋

玉局老仙人共许，秀骨于今已黄土。人间无复见文章，空馀戏墨归囊楮。子能藏蓄真好事，便可秘惜传千古。试将短句赞幽姿，却对此君难下语。年来懒惰百事废，欲把锄犁逐农圃。会栽脩竹满园池，为引清风到庭户。子诗往复句益奇，发我狂吟那可禦。超然对竹更吟诗，此病未知谁得愈。
以墨戏归志宏復有诗来次韵答之
作者：李纲
朝代：宋

玉局老仙人共许，秀骨于今已黄土。
人间无復见文章，空余戏墨归囊楮。
子能藏蓄真好事，便可秘惜传千古。
试将短句赞幽姿，却对此君难下语。
年来懒惰百事废，欲把锄犂逐农圃。
会栽修竹满园池，为引清风到庭户。
子诗往復句益奇，发我狂吟那可御。
超然对竹更吟诗，此病未知谁得愈。
以旧赐战袍等赠韩少师二首
作者：李纲
朝代：宋

胡骑当年犯帝阍，腐儒谬使护诸军。尚方宝剑频膺赐，御府戎衣幸见分。丈八蛇矛金缠笴，团栾兽盾绘成文。山林衰病浑无用，持赠君侯立大勋。旧钦忠勇冠三军，每一相逢更绝伦。铁马金戈睢水上，碧油红旆海山滨。气吞勍敌唐英卫，力破群凶汉禹恂。圣主中兴赖良将，好陪休运上麒麟。
以旧赐战袍等赠韩少师二首·其一
作者：李纲
朝代：宋

胡骑当年犯帝阍，腐儒谬使护诸军。
尚方宝剑频膺赐，御府戎衣幸见分。
丈八蛇矛金纒笴，团栾兽盾绘成文。
山林衰病浑无用，持赠君侯立大勋。
以旧赐战袍等赠韩少师二首·其一
作者：李纲
朝代：宋

胡骑当年犯帝阍，腐儒谬使护诸军。尚方宝剑频膺赐，御府戎衣幸见分。丈八蛇矛金缠笴，团栾兽盾绘成文。山林衰病浑无用，持赠君侯立大勋。
以旧赐战袍等赠韩少师二首·其二
作者：李纲
朝代：宋

旧钦忠勇冠三军，每一相逢更绝伦。
铁马金戈睢水上，碧油红旆海山滨。
气吞勍敌唐英卫，力破羣凶汉禹恂。
圣主中兴赖良将，好陪休运上麒麟。
以旧赐战袍等赠韩少师二首·其二
作者：李纲
朝代：宋

旧钦忠勇冠三军，每一相逢更绝伦。铁马金戈睢水上，碧油红旆海山滨。气吞勍敌唐英卫，力破群凶汉禹恂。圣主中兴赖良将，好陪休运上麒麟。
以蜜渍荔枝寄远
作者：李纲
朝代：宋

远谪南闽食荔枝，始知图记不予欺。欲将千颗封题去，无那三朝色味移。蜜渍仅能存典则，日乾愈更失珍奇。欲知妙质为何似，甘露明珠绛縠皮。
以蜜渍荔枝寄远
作者：李纲
朝代：宋

远谪南闽食荔枝，始知图记不予欺。
欲将千颗封题去，无那三朝色味移。
蜜渍仅能存典则，日干愈更失珍奇。
欲知妙质为何似，甘露明珠绛縠皮。
仲辅叔易招客同游黄蘖还以诗轴相示为赋二诗
作者：李纲
朝代：宋

招提古黄蘖，环揖尽青山。我病未能往，子行真是闲。猿声翠屏外，虹影碧潭间。好句联珠璧，清新讵可攀。江外留禅老，佳名借此山。忘心宁恋著，寓意为幽闲。大士说法处，片云生坐间。他年筋骨健，相约更跻攀。
仲辅叔易招客同游黄蘖还以诗轴相示为赋二诗·其一
作者：李纲
朝代：宋
体裁：五言律诗

招提古黄蘖，环揖尽青山。我病未能往，子行真是闲。猿声翠屏外，虹影碧潭间。好句联珠璧，清新讵可攀。
仲辅叔易招客同游黄蘖还以诗轴相示为赋二诗·其二
作者：李纲
朝代：宋

江外留禅老，佳名借此山。
忘心宁恋着，寓意为幽闲。
大士说法处，片云生坐间。
他年筋骨健，相约更跻攀。
仲辅叔易招客同游黄蘖还以诗轴相示为赋二诗·其二
作者：李纲
朝代：宋

江外留禅老，佳名借此山。忘心宁恋著，寓意为幽闲。大士说法处，片云生坐间。他年筋骨健，相约更跻攀。
仲辅和寄送季弟诗复次韵寄之
作者：李纲
朝代：宋

块处江城无与游，芦花枫叶楚天秋。萧然霜鬓伤迟暮，久矣灰心任去留。道阻每怀千里念，时危岂为一身忧。何年棣萼还相映，醉卧元龙百尺楼。新诗寄远慰南冠，坠露遥知饮木兰。素爱少游乘下泽，尚怜子美缚微官。遭罹贝锦如吾少，漂泊兵戈见汝难。华发比年老兄弟，相思对案不能餐。
仲辅和寄送季弟诗复次韵寄之·其一
作者：李纲
朝代：宋

块处江城无与游，芦花枫叶楚天秋。萧然霜鬓伤迟暮，久矣灰心任去留。道阻每怀千里念，时危岂为一身忧。何年棣萼还相映，醉卧元龙百尺楼。
仲辅和寄送季弟诗复次韵寄之·其二
作者：李纲
朝代：宋

新诗寄远慰南冠，坠露遥知饮木兰。素爱少游乘下泽，尚怜子美缚微官。遭罹贝锦如吾少，漂泊兵戈见汝难。华发比年老兄弟，相思对案不能餐。
仲辅和寄送季弟诗復次韵寄之·其一
作者：李纲
朝代：宋

块处江城无与游，芦花枫叶楚天秋。
萧然霜鬓伤迟暮，久矣灰心任去留。
道阻每怀千里念，时危岂为一身忧。
何年棣蕚还相映，醉卧元龙百尺楼。
仲辅和寄送季弟诗復次韵寄之·其二
作者：李纲
朝代：宋

新诗寄远慰南冠，坠露遥知饮木兰。
素爱少游乘下泽，尚怜子美縳微官。
遭罹贝锦如吾少，漂泊兵戈见汝难。
华髪比年老兄弟，相思对案不能餐。
伏睹四月五日赦书銮舆反正中外大庆小臣有感斐然成章二首
作者：李纲
朝代：宋

天眷吾皇筑旧基，未应炎德遂中微。共欣宸极还天步，赖有群龙夹日飞。霈泽及民寰海庆，孤忠许国寸心违。建炎首被钧衡选，孤负明恩泪湿衣。误国奸邪已窜诛，天扶黼座正宸居。少康一旅时犹在，高祖三章术未疏。必顺人心收俊杰，自应天意助耘锄。累臣海上空回首，愿浥沧溟洗谤书。
伏睹四月五日赦书銮舆反正中外大庆小臣有感斐然成章二首·其一
作者：李纲
朝代：宋

天眷吾皇筑旧基，未应炎德遂中微。
共欣宸极还天步，赖有羣龙夹日飞。
霈泽及民寰海庆，孤忠许国寸心违。
建炎首被钧衡选，孤负明恩泪湿衣。
伏睹四月五日赦书銮舆反正中外大庆小臣有感斐然成章二首·其一
作者：李纲
朝代：宋

天眷吾皇筑旧基，未应炎德遂中微。共欣宸极还天步，赖有群龙夹日飞。霈泽及民寰海庆，孤忠许国寸心违。建炎首被钧衡选，孤负明恩泪湿衣。
伏睹四月五日赦书銮舆反正中外大庆小臣有感斐然成章二首·其二
作者：李纲
朝代：宋

误国奸邪已窜诛，天扶黼座正宸居。少康一旅时犹在，高祖三章术未疏。必顺人心收俊杰，自应天意助耘锄。累臣海上空回首，愿浥沧溟洗谤书。
伏睹四月五日赦书銮舆反正中外大庆小臣有感斐然成章二首·其二
作者：李纲
朝代：宋

误国姦邪已窜诛，天扶黼座正宸居。
少康一旅时犹在，髙祖三章术未疏。
必顺人心收俊杰，自应天意助耘锄。
纍臣海上空回首，愿浥沧溟洗谤书。
伏读三月六日内禅诏书及传将士榜檄慨王室之艰危悯生灵之涂炭悼前策之不从恨奸回之误国感愤有作聊以述怀四首
作者：李纲
朝代：宋

忆昔廷诤驻跸时，孤忠欲挽六龙飞。莱公谩有亲征策，亚父空求骸骨归。灵武中兴形势便，江都巡幸士心违。累臣独荷三朝眷，瘴海徒将血涕挥。胡骑长驱扰汉疆，庙堂高枕失提防。关河自昔称天府，淮海于今作战场。退避固知非得计，威灵何以镇殊方。中原夷狄相衰盛，圣哲从来只自彊。叹息奸臣术已疏，谋身误国竟何如。马嵬不进杨钊死，关陜初临元振除。王室威灵嗟索寞，苍生环堵未安居。荒陬不见中原事，望断东吴一纸书。建炎虚席待经纶，恩赐宸章宝墨新。学际天人何敢尔，忠开金石庶当仁。孔明得主规模壮，陆贽离朝谤讟频。今日追思惭至意，御书重执泪盈巾。
伏读三月六日内禅诏书及传将士榜檄慨王室之艰危悯生灵之涂炭悼前策之不从恨奸回之误国感愤有作聊以述怀四首·其一
作者：李纲
朝代：宋

忆昔廷诤驻跸时，孤忠欲挽六龙飞。莱公谩有亲征策，亚父空求骸骨归。灵武中兴形势便，江都巡幸士心违。累臣独荷三朝眷，瘴海徒将血涕挥。
伏读三月六日内禅诏书及传将士榜檄慨王室之艰危悯生灵之涂炭悼前策之不从恨奸回之误国感愤有作聊以述怀四首·其三
作者：李纲
朝代：宋

叹息奸臣术已疏，谋身误国竟何如。马嵬不进杨钊死，关陜初临元振除。王室威灵嗟索寞，苍生环堵未安居。荒陬不见中原事，望断东吴一纸书。
伏读三月六日内禅诏书及传将士榜檄慨王室之艰危悯生灵之涂炭悼前策之不从恨奸回之误国感愤有作聊以述怀四首·其二
作者：李纲
朝代：宋

胡骑长驱扰汉疆，庙堂高枕失提防。关河自昔称天府，淮海于今作战场。退避固知非得计，威灵何以镇殊方。中原夷狄相衰盛，圣哲从来只自彊。
伏读三月六日内禅诏书及传将士牓檄慨王室之艰危悯生灵之涂炭悼前策之不从恨姦回之误国感愤有作聊以述怀四首·其一
作者：李纲
朝代：宋

忆昔廷诤驻跸时，孤忠欲挽六龙飞。
莱公谩有亲征策，亚父空求骸骨归。
灵武中兴形势便，江都巡幸士心违。
纍臣独荷三朝眷，瘴海徒将血涕挥。
伏读三月六日内禅诏书及传将士牓檄慨王室之艰危悯生灵之涂炭悼前策之不从恨姦回之误国感愤有作聊以述怀四首·其三
作者：李纲
朝代：宋

叹息姦臣术已疏，谋身误国竟何如。
马嵬不进杨钊死，关陜初临元振除。
王室威灵嗟索寞，苍生环堵未安居。
荒陬不见中原事，望断东吴一纸书。
伏读三月六日内禅诏书及传将士牓檄慨王室之艰危悯生灵之涂炭悼前策之不从恨姦回之误国感愤有作聊以述怀四首·其二
作者：李纲
朝代：宋

胡骑长驱扰汉疆，庙堂髙枕失提防。
关河自昔称天府，淮海于今作战塲。
退避固知非得计，威灵何以镇殊方。
中原夷狄相衰盛，圣哲从来只自彊。
伏读三月六日内禅诏书及传将士牓檄慨王室之艰危悯生灵之涂炭悼前策之不从恨姦回之误国感愤有作聊以述怀四首·其四
作者：李纲
朝代：宋
体裁：七言律诗

建炎虚席待经纶，恩赐宸章宝墨新。学际天人何敢尔，忠开金石庶当仁。孔明得主规模壮，陆贽离朝谤讟频。今日追思惭至意，御书重执泪盈巾。
休宁县驿舍初见杨花
作者：李纲
朝代：宋
体裁：七言绝句

山馆风光随分好，方塘碧长萋萋草。杨花摇荡入疏帘，又是一年春色老。
传画忠义图
作者：李纲
朝代：宋

君臣以道合，言出心莫逆。膏泽下于民，美化施无极。中世此道衰，言如水投石。义士以死争，直谏或有益。折槛制留今，断鞅事存昔。当车血污轮，伏蒲涕沾席。昭然贯日诚，屹尔回天力。谁将丹青手，图此忠义迹。传之置坐隅，能使懦夫激。斯人不复见，壮哉古遗直。
传画忠义图
作者：李纲
朝代：宋

君臣以道合，言出心莫逆。
膏泽下于民，美化施无极。
中世此道衰，言如水投石。
义士以死争，直谏或有益。
折槛制留今，断鞅事存昔。
当车血污轮，伏蒲涕霑席。
昭然贯日诚，屹尔迴天力。
谁将丹青手，图此忠义迹。
传之置坐隅，能使懦夫激。
斯人不復见，壮哉古遗直。
传画美人戏成
作者：李纲
朝代：宋

美人颜色娇如花，鬒发光翳朝阳鸦。玉钗斜插翠眉蹙，岂亦有恨来天涯。画工善画无穷意，故把双眸剪秋水。丹青幻出亦动人，况复嫣然能启齿。年来居士心如灰，草户金锤击不开。纵教天女来相试，虚烦云雨下阳台。
传画美人戏成
作者：李纲
朝代：宋

美人颜色娇如花，鬒髪光翳朝阳鵶。
玉钗斜插翠眉蹙，岂亦有恨来天涯。
画工善画无穷意，故把双眸翦秋水。
丹青幻出亦动人，况復嫣然能启齿。
年来居士心如灰，草户金锤击不开。
纵教天女来相试，虚烦云雨下阳台。
似表复以诗来再次前韵并简似矩待制似之舍人
作者：李纲
朝代：宋

吾宗抱逸韵，试吏得南屏。扫厅日哦诗，俗士驾敢并。双溪与叠嶂，拄颊对佳境。诸昆奉板舆，晨夕严省定。仲氏近剖符，鍊养窥丹井。叔兮久燕閒，禅要心独领。何人絷骐骥，逸足未高骋。会当归本朝，宗社重九鼎。衰疲老山林，耕钓供饵饼。叩门欣得朋，草草具醪茗。追思会金陵，三载如食顷。契阔怀晤言，川途阻修永。临流送将归，岁晏风霜冷。寄声昆季间，卜邻谁定肯。天高烟雾深，且纵江湖艇。
似表復以诗来再次前韵并简似矩待制似之舍人
作者：李纲
朝代：宋

吾宗抱逸韵，试吏得南屏。
扫厅日哦诗，俗士驾敢并。
双溪与迭嶂，拄颊对佳境。
诸昆奉板舆，晨夕严省定。
仲氏近剖符，炼养窥丹井。
叔兮久燕閒，禅要心独领。
何人絷骐骥，逸足未髙骋。
会当归本朝，宗社重九鼎。
衰疲老山林，耕钓供饵饼。
叩门欣得朋，草草具醪茗。
追思会金陵，三载如食顷。
契阔怀晤言，川途阻修永。
临流送将归，岁晏风霜冷。
寄声昆季间，卜隣谁定肯。
天髙烟雾深，且纵江湖艇。
余两过湖湘皆以事阻不到南岳今自衡趋潭意谓决可一到又以新讨降步谅之众不果往为之怅然成两绝句
作者：李纲
朝代：宋

衡岳峥嵘倚太清，长时雾雨少晴明。我来却恨缘征讨，不得祝融峰上行。七年三到楚江边，阻上衡山信鲜缘。此去便为归老计，不知重到是何年。
余两过湖湘皆以事阻不到南岳今自衡趋潭意谓决可一到又以新讨降步谅之众不果往为之怅然成两绝句·其一
作者：李纲
朝代：宋
体裁：七言绝句

衡岳峥嵘倚太清，长时雾雨少晴明。我来却恨缘征讨，不得祝融峰上行。
余两过湖湘皆以事阻不到南岳今自衡趋潭意谓决可一到又以新讨降步谅之众不果往为之怅然成两绝句·其二
作者：李纲
朝代：宋

七年三到楚江边，阻上衡山信鲜缘。此去便为归老计，不知重到是何年。
余两过湖湘皆以事阻不到南岳今自衡趋潭意谓决可一到又以新讨降步谅之众不果往为之怅然成两绝句·其二
作者：李纲
朝代：宋

七年三楚江边，阻上衡山信鲜缘。
此去便为归老计，不知重到是何年。
余久不饮酒雨过晚凉悠然独酌戏成此篇
作者：李纲
朝代：宋

崎嵚历落真可笑，飘泊流离初不羞。苍髯华发老张镐，火色鸢肩穷马周。身长九尺安所用，命酒一斗聊销忧。醉中起舞颇自得，慷慨不知风雨秋。
余久不饮酒雨过晚凉悠然独酌戏成此篇
作者：李纲
朝代：宋

崎嵚历落真可笑，飘泊流离初不羞。
苍髯华髮老张镐，火色鸢肩穷马周。
身长九尺安所用，命酒一斗聊销忧。
醉中起舞颇自得，慷慨不知风雨秋。
余乙巳春赴奉常召如京师五月四日至京口同似表叔易游北固甘露寺
作者：李纲
朝代：宋

招提殿阁郁嵯峨，占得江山气象多。一水下临萦素练，两山对峙叠青螺。乍欣心目到空阔，坐看风云相荡摩。景物自新人自老，旧游追忆奈愁何。
余乙巳春赴奉常召如京师五月四日至京口同似表叔易游北固甘露寺
作者：李纲
朝代：宋

招提殿阁郁嵳峨，占得江山气象多。
一水下临萦素练，两山对峙迭青螺。
乍欣心目到空阔，坐看风云相荡摩。
景物自新人自老，旧游追忆奈愁何。
余幼尝一到庐山再游已三十年矣感怀二首
作者：李纲
朝代：宋

梦想庐山三十秋，却因谪宦得重游。禅林处处逢清赏，山路人人识故侯。绝岭半将云幕覆，飞泉长作玉虹流。平生丘壑真吾志，一洗胸中万斛愁。香炉峰顶紫烟凝，三峡桥边雪浪惊。不为迂疏成远谪，岂能萧散个中行。云霞映带松萝色，殿阁深严钟磬声。回首世缘真梦幻，故应长此寄浮生。
余幼尝一到庐山再游已三十年矣感怀二首·其一
作者：李纲
朝代：宋
体裁：七言律诗

梦想庐山三十秋，却因谪宦得重游。禅林处处逢清赏，山路人人识故侯。绝岭半将云幕覆，飞泉长作玉虹流。平生丘壑真吾志，一洗胸中万斛愁。
余幼尝一到庐山再游已三十年矣感怀二首·其二
作者：李纲
朝代：宋

香炉峰顶紫烟凝，三峡桥边雪浪惊。不为迂疏成远谪，岂能萧散个中行。云霞映带松萝色，殿阁深严钟磬声。回首世缘真梦幻，故应长此寄浮生。
余幼尝一到庐山再游已三十年矣感怀二首·其二
作者：李纲
朝代：宋

香炉峰顶紫烟凝，三峡桥边雪浪惊。
不为迂疏成远谪，岂能萧散箇中行。
云霞映带松萝色，殿阁深严钟磬声。
回首世缘真梦幻，故应长此寄浮生。
余扺沙阳之夕民居延火几爇官局因念以论水得罪復以火惊殊可笑叹戏成此诗
作者：李纲
朝代：宋

囊封论水谪天涯，纔到沙阳火復随。
本为玄冥遭放逐，却因回禄更惊疑。
生辰端是穷申未，学易何曾悟坎离。
烂额焦头那足惜，只愁蓬迹久飘移。
余抵沙阳之夕民居延火几爇官局因念以论水得罪复以火惊殊可笑叹戏成此诗
作者：李纲
朝代：宋

囊封论水谪天涯，才到沙阳火复随。本为玄冥遭放逐，却因回禄更惊疑。生辰端是穷申未，学易何曾悟坎离。烂额焦头那足惜，只愁蓬迹久飘移。
余来湖外临行与叔易奕而胜得铜炉制作精古爱之常置几案间感物怀人为赋此诗
作者：李纲
朝代：宋

古制精巧后莫拟，何年着此形模伟。
状为神兽践修虺，蜿蜒脊胁奠厥趾。
犀兕一角昂其鼻，胸腹空洞口哆侈。
关机开阖如投匦，葭灰养火焚沈水。
霏微牙吻烟云起，提携爱玩置燕几。
慱山篆鼎讵可比，一枰何日刷前耻。
满轩风月人千里，清香一炷愁如洗。
余来湖外临行与叔易奕而胜得铜炉制作精古爱之常置几案间感物怀人为赋此诗
作者：李纲
朝代：宋

古制精巧后莫拟，何年著此形模伟。状为神兽践脩虺，蜿蜒脊胁奠厥趾。犀兕一角昂其鼻，胸腹空洞口哆侈。关机开阖如投匦，葭灰养火焚沈水。霏微牙吻烟云起，提携爱玩置燕几。慱山篆鼎讵可比，一枰何日刷前耻。满轩风月人千里，清香一炷愁如洗。
余来湖外家问不通者累月因和渊明停云篇以遣怀
作者：李纲
朝代：宋

上天停云，以阴以雨。我之怀矣，川路修阻。田园将芜，幼稚谁抚。雁信来迟，鹤立以伫。凄其以风，零雨其濛。自去梁溪，爰止西江。一室萧然，卧于北窗。块独处此，人谁我从。岂无轩裳，谁适为荣。人之为人，亦以有情。乱离瘼矣，弃家遐征。知我如此，不如无生。今夕何夕，鹊袅庭柯。载植其尾，迭相鸣和。发书占之，远问为多。兆而未至，怀哉若何。
余来湖外家问不通者累月因和渊明停云篇以遣怀
作者：李纲
朝代：宋

上天停云，以阴以雨。
我之怀矣，川路修阻。
田园将芜，幼稚谁抚。
鴈信来迟，鹤立以伫。
凄其以风，零雨其蒙。
自去梁溪，爰止西江。
一室萧然，卧于北窗。
块独处此，人谁我从。
岂无轩裳，谁适为荣。
人之为人，亦以有情。
乱离瘼矣，弃家遐征。
知我如此，不如无生。
今夕何夕，鹊袅庭柯。
载植其尾，迭相鸣和。
发书占之，远问为多。
兆而未至，怀哉若何。
余筑室梁溪之上三年而后成手植花木甚众遭值世故未尝得安居其间岁暮羁旅慨然念之因和渊明时运诗以见意
作者：李纲
朝代：宋

卜宅梁溪，成非一朝。
面山枕冈，远市近郊。
修竹茂林，翠连烟霄。
松桂吐香，杞菊长苗。
旁临清流，尘缨可濯。
小阁崷然，九峰远瞩。
岂无华宇，于我自足。
兄弟埙箎，于焉相乐。
春服既成，如浴乎沂。
风乎舞雩，咏啸而归。
自我离羣，潜然涕挥。
拊心念旧，电往莫追。
今夕何夕，梦还我庐。
稚子候门，两髪髧如。
携幼入室，浊酒倾壶。
慨我寤叹，谁復如余。
余筑室梁溪之上三年而后成手植花木甚众遭值世故未尝得安居其间岁暮羁旅慨然念之因和渊明时运诗以见意
作者：李纲
朝代：宋

卜宅梁溪，成非一朝。面山枕冈，远市近郊。脩竹茂林，翠连烟霄。松桂吐香，杞菊长苗。旁临清流，尘缨可濯。小阁崷然，九峰远瞩。岂无华宇，于我自足。兄弟埙篪，于焉相乐。春服既成，如浴乎沂。风乎舞雩，咏啸而归。自我离群，潜然涕挥。拊心念旧，电往莫追。今夕何夕，梦还我庐。稚子候门，两发髧如。携幼入室，浊酒倾壶。慨我寤叹，谁复如余。
余行次衡阳弹压曹成七万余人出湖南境移师衡山降步谅二万众既入长沙次日即遣师降王进三千人于湘乡县七星寨復破王俊三千余人于邵州其余羣盗以次讨定凡五万余选择精锐得万二千人分隶诸将境内遂安流移归业上章復丐宫祠未报间闻有旨废宣抚司及以言者罢去有感二首·其一
作者：李纲
朝代：宋

起废无因许退藏，报恩欲效短中长。
固知吉甫无张仲，犹冀文侯知乐羊。
破贼功名嗟寂寞，吞燕志气已凄凉。
春鸿秋鷰空来往，昭氏成亏可两忘。
余行次衡阳弹压曹成七万余人出湖南境移师衡山降步谅二万众既入长沙次日即遣师降王进三千人于湘乡县七星寨復破王俊三千余人于邵州其余羣盗以次讨定凡五万余选择精锐得万二千人分隶诸将境内遂安流移归业上章復丐宫祠未报间闻有旨废宣抚司及以言者罢去有感二首·其二
作者：李纲
朝代：宋

大将呼来若小儿，片言罢去復何疑。
才如颇牧犹遭谮，功似韩彭未免危。
往事几番萋菲织，孤忠惟赖圣明知。
归欤久得山林趣，丹荔青蕉正是时。
余行次衡阳弹压曹成七万馀人出湖南境移师衡山降步谅二万众既入长沙次日即遣师降王进三千人于湘乡县七星寨复破王俊三千馀人于邵州其馀群盗以次讨定凡五万馀选择精锐得万二千人分隶诸将境内遂安流移归业上章复丐宫祠未报间闻有旨废宣抚司及以言者罢去有感二首
作者：李纲
朝代：宋

起废无因许退藏，报恩欲效短中长。固知吉甫无张仲，犹冀文侯知乐羊。破贼功名嗟寂寞，吞燕志气已凄凉。春鸿秋燕空来往，昭氏成亏可两忘。大将呼来若小儿，片言罢去复何疑。才如颇牧犹遭谮，功似韩彭未免危。往事几番萋菲织，孤忠惟赖圣明知。归欤久得山林趣，丹荔青蕉正是时。
余行次衡阳弹压曹成七万馀人出湖南境移师衡山降步谅二万众既入长沙次日即遣师降王进三千人于湘乡县七星寨复破王俊三千馀人于邵州其馀群盗以次讨定凡五万馀选择精锐得万二千人分隶诸将境内遂安流移归业上章复丐宫祠未报间闻有旨废宣抚司及以言者罢去有感二首·其二
作者：李纲
朝代：宋

大将呼来若小儿，片言罢去复何疑。才如颇牧犹遭谮，功似韩彭未免危。往事几番萋菲织，孤忠惟赖圣明知。归欤久得山林趣，丹荔青蕉正是时。
余赋佚老堂志宏见和复用前韵成一篇呈兴宗
作者：李纲
朝代：宋

人生期百年，得老亦无几。超然高世士，急流贵勇止。挂冠神武门，不与王侯事。驱车返田庐，出关随父子。宁知千载后，夫子亦云尔。虚堂号佚老，游息长在此。心閒齐物我，漏尽谢生死。遗德蔼清芬，承家有贤嗣。行年踰六十，遇物如止水。岂惟诗家流，端是林下士。闭关园日涉，不种红与紫。满庭松桂香，月露浩如洗。风篁自萧萧，池溜方泚泚。知我却叩门，锄榛出芳卉。杞菊初长苗，棠梨半含蕊。清谈款襟抱，忘此德与齿。境幽人复佳，发我斐然意。作诗挂楹间，拙恶何时弭。邓侯亦可人，佳句实予起。抱膝更长吟，芜音惭四始。
余赋佚老堂志宏见和復用前韵成一篇呈兴宗
作者：李纲
朝代：宋

人生期百年，得老亦无几。
超然髙世士，急流贵勇止。
挂冠神武门，不与王侯事。
驱车返田庐，出关随父子。
宁知千载后，夫子亦云尔。
虚堂号佚老，游息长在此。
心閒齐物我，漏尽谢生死。
遗德蔼清芬，承家有贤嗣。
行年踰六十，遇物如止水。
岂惟诗家流，端是林下士。
闭关园日涉，不种红与紫。
满庭松桂香，月露浩如洗。
风篁自萧萧，池溜方泚泚。
知我却叩门，锄榛出芳卉。
杞菊初长苗，棠梨半含蘂。
清谈款襟抱，忘此德与齿。
境幽人復佳，发我斐然意。
作诗挂楹间，拙恶何时弭。
邓侯亦可人，佳句实予起。
抱膝更长吟，芜音惭四始。
促织
作者：李纲
朝代：宋

促织哀吟不自劳，草根床下夜萧骚。我为逐客宜无寐，何事齁齁至日高。
促织
作者：李纲
朝代：宋

促织哀吟不自劳，草根床下夜萧骚。
我为逐客宜无寐，何事齁齁至日髙。
保宁禅师真赞
作者：李纲
朝代：宋

此是保宁风度，具眼衲僧试觑。
面孔虽然丑拙，肚裏非常峭措。
佛祖一口吞尽，问着当下休去。
却说梁溪觅赞，大小一场露布。
保宁禅师真赞
作者：李纲
朝代：宋

此是保宁风度，具眼衲僧试觑。面孔虽然丑拙，肚里非常峭措。佛祖一口吞尽，问着当下休去。却说梁溪觅赞，大小一场露布。
偶作
作者：李纲
朝代：宋
体裁：七言律诗

休问梁溪何所为，应缘日用且随时。朝看藏典聊遮眼，夜阅韦编未觉疲。独酌飘零一杯酒，狂吟敏捷百篇诗。困来打睡饥来饭，游戏神通谁得知。
偶得双鲤付厨作鲙以荐一觞
作者：李纲
朝代：宋

双鲤从来丙穴东，霜刀缕切脍花红。
银丝藿叶自争巧，玉筋金盘未觉空。
德饱姜侯情已重，诗成杜老志应同。
秋风笠泽鲈尤美，何日扁舟入手中。
偶得双鲤付厨作鲙以荐一觞
作者：李纲
朝代：宋

双鲤从来丙穴东，霜刀缕切脍花红。银丝藿叶自争巧，玉箸金盘未觉空。德饱姜侯情已重，诗成杜老志应同。秋风笠泽鲈尤美，何日扁舟入手中。
偶成
作者：李纲
朝代：宋

洞霄吏上紫霄峰，漱玉亭游玉局翁。人物风流何可并，山林趣舍略相同。是非论定千年后，身世尘劳一梦中。我是骑鲸谪仙裔，赤鲩相逐御清风。
偶成
作者：李纲
朝代：宋

洞霄吏上紫霄峰，潄玉亭游玉局翁。
人物风流何可并，山林趣舍略相同。
是非论定千年后，身世尘劳一梦中。
我是骑鲸谪仙裔，赤鯶相逐御清风。
偶题
作者：李纲
朝代：宋

日照溪光碧起鳞，溪头雁鹜自成群。可怜独鹤归何处，万里相随一片云。
偶题
作者：李纲
朝代：宋

日照溪光碧起鳞，溪头鴈鹜自成羣。
可怜独鹤归何处，万里相随一片云。
偶题·其一
作者：李纲
朝代：宋
体裁：古风

霜风响枯林，旷野惨寒色。川路阻且长，客子方远适。东吴眇何在，仰羡归飞翼。惟有溪边梅，犹能慰愁寂。
偶题·其二
作者：李纲
朝代：宋

水落潮乾人取途，西风索索响黄芦。沙头惊起数行雁，恰似旧藏芦雁图。
偶题·其二
作者：李纲
朝代：宋

水落潮干人取途，西风索索响黄芦。
沙头惊起数行鴈，恰似旧藏芦鴈图。
偶题二首·其一
作者：李纲
朝代：宋

金仙实语教观空，老氏微言戒知足。生前能著几两屐，安用胡椒八百斛。此身犹自是蘧庐，身外何须宝金玉。一衣一食便有馀，从此梁溪须窒欲。
偶题二首·其一
作者：李纲
朝代：宋

金僊实语教观空，老氏微言戒知足。
生前能着几两屐，安用胡椒八百斛。
此身犹自是蘧庐，身外何须宝金玉。
一衣一食便有余，从此梁溪须窒欲。
偶题二首·其二
作者：李纲
朝代：宋
体裁：七言绝句

退之呵佛乃知佛，王莽崇儒岂信儒。救弊自须烦诋毁，即真安用假诗书。
元日
作者：李纲
朝代：宋

去年元日朝明堂，对立玉皇香案傍。
今年元日谪沙阳，独在天涯家一方。
君恩未报已飘泊，亲老欲养徒彷徨。
东风回首帝乡远，白云望断吴天长。
元日
作者：李纲
朝代：宋

去年元日朝明堂，对立玉皇香案傍。今年元日谪沙阳，独在天涯家一方。君恩未报已飘泊，亲老欲养徒徬徨。东风回首帝乡远，白云望断吴天长。
元结尝经略容管王守作次山堂以思其人为赋此诗
作者：李纲
朝代：宋

华堂高敞为思元，善政相望数百年。册府声名秀群玉，海邦岩洞有参天。漫郎去久风流在，病客来临道里邅。圣主中兴谁作颂，愿观老手笔如椽。
元结尝经略容管王守作次山堂以思其人为赋此诗
作者：李纲
朝代：宋

华堂髙敞为思元，善政相望数百年。
册府声名秀羣玉，海邦岩洞有叄天。
漫郎去久风流在，病客来临道里邅。
圣主中兴谁作颂，愿观老手笔如椽。
兜担石
作者：李纲
朝代：宋

仙人戏睹翠蛾眉，空有花余照夕晖。
云月娟娟风袅袅，尚疑玉质在帘帏。
兜担石
作者：李纲
朝代：宋

仙人戏睹翠蛾眉，空有花馀照夕晖。云月娟娟风袅袅，尚疑玉质在帘帏。
兜率寺
作者：李纲
朝代：宋
体裁：五言律诗

随意寓禅房，小轩风露凉。山幽云傍户，林迥月窥床。竹色晓增翠，桂花秋欲香。无人知此意，天影碧茫茫。
入江西境先寄诸季二首
作者：李纲
朝代：宋

闽山行尽碧巉岩，稍见川原云木参。万里瘴岚来海外，一溪烟水到江南。故人邂逅端如梦，世事纷纭未易谈。铸印墩头家渐近，秋风归骑亦骖驔。征途诘屈避兵戈，叹息劳生可若何。却把蘧庐作安宅，每闻铙鼓辄悲歌。候门稚子鹤立久，浮海先生霜鬓多。可惜光阴四寒暑，只于来往与销磨。
入江西境先寄诸季二首·其一
作者：李纲
朝代：宋
体裁：七言律诗

闽山行尽碧巉岩，稍见川原云木参。万里瘴岚来海外，一溪烟水到江南。故人邂逅端如梦，世事纷纭未易谈。铸印墩头家渐近，秋风归骑亦骖驔。
入江西境先寄诸季二首·其二
作者：李纲
朝代：宋

征途诘屈避兵戈，叹息劳生可若何。
却把蘧庐作安宅，毎闻铙鼓輙悲歌。
候门稚子鹤立久，浮海先生霜鬓多。
可惜光阴四寒暑，只于来往与销磨。
入江西境先寄诸季二首·其二
作者：李纲
朝代：宋

征途诘屈避兵戈，叹息劳生可若何。却把蘧庐作安宅，每闻铙鼓辄悲歌。候门稚子鹤立久，浮海先生霜鬓多。可惜光阴四寒暑，只于来往与销磨。
八月十一日次茶陵县入湖南界有感
作者：李纲
朝代：宋

忆昔湖南全盛日，郡邑乡村尽充实。连年兵火人烟稀，田野荆榛气萧瑟。我初入境重伤怀，空有山川照旌节。试呼耆老细询问，未语吞声已先咽。自从虏骑犯长沙，巨寇如麻恣驰突。杀人不异犬与羊，至今涧谷犹流血。盗贼纵横尚可避，官吏贪残不可说。挟威倚势甚豺狼，刻削诛求到毫发。父子妻孥不相保，何止肌肤困鞭挞。上户逃移下户死，人口凋零十无八。九重深远那得知，使者宽容失讥察。今朝幸睹汉官仪，愿使斯民再苏活。我闻此语心如摧，平生况有阳城拙。行移州县遣官僚，尽罢科须治奸猾。巨蠹推穷付囹圄，社鼠城狐扫巢穴。削平群盗拊疮痍，报政何须待期月。祖宗德泽感人深，周汉正赖宣光哲。中兴之运期有在，庶以涓微助溟渤。少陵酷爱舂陵行，千古知心有元结。
八月十一日次茶陵县入湖南界有感
作者：李纲
朝代：宋

忆昔湖南全盛日，郡邑郷村尽充实。
连年兵火人烟稀，田野荆榛气萧瑟。
我初入境重伤怀，空有山川照旌节。
试呼耆老细询问，未语吞声已先咽。
自从虏骑犯长沙，巨寇如麻恣驰突。
杀人不异犬与羊，至今涧谷犹流血。
盗贼纵横尚可避，官吏贪残不可说。
挟威倚势甚豺狼，刻削诛求到毫髪。
父子妻孥不相保，何止肌肤困鞭挞。
上户逃移下户死，人口凋零十无八。
九重深远那得知，使者寛容失讥察。
今朝幸睹汉官仪，愿使斯民再苏活。
我闻此语心如摧，平生况有阳城拙。
行移州县遣官僚，尽罢科须治姦猾。
巨蠧推穷付囹圄，社鼠城狐扫巢穴。
削平羣盗拊疮痍，报政何须待朞月。
祖宗德泽感人深，周汉正赖宣光哲。
中兴之运期有在，庶以涓微助溟渤。
少陵酷爱舂陵行，千古知心有元结。
六么令·长江千里
作者：李纲
朝代：宋
体裁：词

长江千里，烟澹水云阔。
歌沈玉树，古寺空有疏钟发。
六代兴亡如梦，苒苒惊时月。
兵戈凌灭。
豪华销尽，几见银蟾自圆缺。
潮落潮生波渺，江树森如发。
谁念迁客归来，老大伤名节。
纵使岁寒途远，此志应难夺。
高楼谁设。
倚阑凝望，独立渔翁满江雪。
六如亭
作者：李纲
朝代：宋
体裁：七言律诗

松林葬玉近禅扃，便把伽陀当勒铭。居士已亡三昧手，侍人空有六如亭。玉环约指无消息，巫峡行云更杳冥。万法本来皆梦幻，春风又见草青青。
六幺令
作者：李纲
朝代：宋
体裁：词

长江千里，烟淡水云阔。歌沉玉树，古寺空有疏钟发。六代兴亡如梦，苒苒惊时月。兵戈凌灭。豪华销尽，几见银蟾自圆缺。潮落潮生波渺，江树森如发。谁念迁客归来，老大伤名节。纵使岁寒途远，此志应难夺。高楼谁设。倚阑凝望，独立渔翁满江雪。
六幺令·次韵和贺方回金陵怀古，鄱阳席上作
作者：李纲
朝代：宋
体裁：词

长江千里，烟淡水云阔。歌沉玉树，古寺空有疏钟发。六代兴亡如梦，苒苒惊时月。兵戈凌灭，豪华销尽，几见银蟾自圆缺。
潮落潮生波渺，江树森如发。谁念迁客归来，老大伤名节。纵使岁寒途远，此志应难夺。高楼谁设，倚栏凝望，独立渔翁满江雪。
六月十八日同陈兴宗邓成彦志宏早会凝翠阁晚游泛碧斋
作者：李纲
朝代：宋

高阁凝虚翠，虚斋泛碧川。
七峰连秀色，万户锁晴烟。
风物悲游子，登临集众贤。
伊蒲修净供，香雾缭芳筵。
嗜酒陶元亮，狂吟白乐天。
嫩菱披紫角，新荔擘红圆。
文字真清饮，溪山结胜缘。
画桥横螮蝀，绣岭卧蜿蜒。
落日生气霭，移舟信泝沿。
星河光耿耿，风露气涓涓。
山吐三更月，人游半夜船。
乱萤行熠耀，宿鹭立联拳。
尽兴忘归棹，衔杯约倒莲。
乘槎疑犯汉，御气欲登僊。
但有诗千首，何妨谪九年。
深惭二三子，陪我亦萧然。
六月十八日同陈兴宗邓成彦志宏早会凝翠阁晚游泛碧斋
作者：李纲
朝代：宋

高阁凝虚翠，虚斋泛碧川。七峰连秀色，万户锁晴烟。风物悲游子，登临集众贤。伊蒲修净供，香雾缭芳筵。嗜酒陶元亮，狂吟白乐天。嫩菱披紫角，新荔擘红圆。文字真清饮，溪山结胜缘。画桥横螮蝀，绣岭卧蜿蜒。落日生气霭，移舟信溯沿。星河光耿耿，风露气涓涓。山吐三更月，人游半夜船。乱萤行熠耀，宿鹭立联拳。尽兴忘归棹，衔杯约倒莲。乘槎疑犯汉，御气欲登仙。但有诗千首，何妨谪九年。深惭二三子，陪我亦萧然。
六竹外尚有偃风顶雨二本留故家志宏欲之而未得戏作绝句附卷末庶几异日悉归志宏也
作者：李纲
朝代：宋

六样根茎妙入神，两枝风雨更清新。此君族类须收拾，莫使飘零叹失身。
六竹外尚有偃风顶雨二本留故家志宏欲之而未得戏作绝句附卷末庶几异日悉归志宏也
作者：李纲
朝代：宋

六様根茎妙入神，两枝风雨更清新。
此君族类须收拾，莫使飘零叹失身。
六言颂六首赠安国觉老
作者：李纲
朝代：宋

大虚一点真气，都卢半掬水中。堪笑钟离散汉，付与安国秃翁。心似莲花疏通，身如灵龟藏蛰。三十年来住持，不曾嚼破一粒。本来滴水滴冻，岂碍彻风彻颠。欲问东西祖意，莫嫌吃饭参禅。不用读书读史，自能说西说东。若人欲了此法，一源通处皆通。信口长吟短咏，落笔春蚓秋蛇。万法无心契合，丝毫拟议即差。莫问是魔是佛，休言学道学禅。若能不作圣解，便是人间散仙。
六言颂六首赠安国觉老·其一
作者：李纲
朝代：宋
体裁：六言诗

大虚一点真气，都卢半掬水中。堪笑钟离散汉，付与安国秃翁。
六言颂六首赠安国觉老·其三
作者：李纲
朝代：宋
体裁：六言诗

本来滴水滴冻，岂碍彻风彻颠。欲问东西祖意，莫嫌吃饭参禅。
六言颂六首赠安国觉老·其二
作者：李纲
朝代：宋
体裁：六言诗

心似莲花疏通，身如灵龟藏蛰。三十年来住持，不曾嚼破一粒。
六言颂六首赠安国觉老·其五
作者：李纲
朝代：宋
体裁：六言诗

信口长吟短咏，落笔春蚓秋蛇。万法无心契合，丝毫拟议即差。
六言颂六首赠安国觉老·其六
作者：李纲
朝代：宋
体裁：六言诗

莫问是魔是佛，休言学道学禅。若能不作圣解，便是人间散仙。
六言颂六首赠安国觉老·其四
作者：李纲
朝代：宋
体裁：六言诗

不用读书读史，自能说西说东。若人欲了此法，一源通处皆通。
兰溪访吴圣与不遇
作者：李纲
朝代：宋
体裁：五言律诗

夕次兰溪县，溪山照眼明。云端双塔耸，烟际一桥横。久旅易悽感，旧游如隔生。故人寻不值，飘泊若为情。
兴国璨老浴堂新成以伽佗见示戏成三绝句
作者：李纲
朝代：宋

湛然定水满新池，试浴金毛狮子儿。普愿众生尽无垢，此身何惜汗成泥。汤泉海涌气云蒸，垢去心安身倍轻。谁道圆通非外护，却因妙触得宣明。池中已具八功德，浴处还敷七净华。妙体本来尘不染，何妨痒处与抓爬。
兴国璨老浴堂新成以伽佗见示戏成三绝句·其一
作者：李纲
朝代：宋
体裁：七言绝句

湛然定水满新池，试浴金毛狮子儿。普愿众生尽无垢，此身何惜汗成泥。
兴国璨老浴堂新成以伽佗见示戏成三绝句·其三
作者：李纲
朝代：宋

池中已具八功德，浴处还敷七净华。妙体本来尘不染，何妨痒处与抓爬。
兴国璨老浴堂新成以伽佗见示戏成三绝句·其三
作者：李纲
朝代：宋

池中已具八功德，浴处还敷七浄华。
妙体本来尘不染，何妨痒处与抓爬。
兴国璨老浴堂新成以伽佗见示戏成三绝句·其二
作者：李纲
朝代：宋
体裁：七言绝句

汤泉海涌气云蒸，垢去心安身倍轻。谁道圆通非外护，却因妙触得宣明。
兴宗得斋字以诗来次其韵
作者：李纲
朝代：宋

佳月霭秋色，翛然感予怀。
言携二三友，泛此溪中斋。
风露生万里，屋木凭两涯。
凄微烟雾合，芬馥天香来。
恍若度云汉，奔月游瑶台。
灏气集肺腑，洒濯无纤埃。
沉沉夜寥閴，迴舟兴悠哉。
澄波静如练，何异浮江淮。
但恨景物美，实难赋咏才。
斯文当共勉，天意属吾侪。
兴宗得斋字以诗来次其韵
作者：李纲
朝代：宋

佳月霭秋色，翛然感予怀。言携二三友，泛此溪中斋。风露生万里，屋木凭两涯。凄微烟雾合，芬馥天香来。恍若度云汉，奔月游瑶台。灏气集肺腑，洒濯无纤埃。沉沉夜寥阒，回舟兴悠哉。澄波静如练，何异浮江淮。但恨景物美，实难赋咏才。斯文当共勉，天意属吾侪。
兴宗志宏见和岩桂长篇再赋前韵奉呈
作者：李纲
朝代：宋

月中有桂光更多，扶疏一轮枝干罗。
天风飘下广寒子，岂与凡种同其科。
四时不改碧玉叶，满庭自擢青铜柯。
森然众木共培植，无异野鹤羣鸡鹅。
秋来隐圃风露冷，喷花看蘂尤婆娑。
圃中自有隐君子，心与世远恬无波。
对花度此九秋色，不以物外伤天和。
西隣栟榈更好古，妙年欲制芰与荷。
连墻请谒不知倦，宜尔鬓髪忘其皤。
天生逸才当有用，委弃寂寞理则那。
吾衰尚有惜花意，零落奈此馨香何。
却思梁溪有小圃，只恐松竹荒寒莎。
未能归去老三径，且把诗句从公哦。
兴宗志宏见和岩桂长篇再赋前韵奉呈
作者：李纲
朝代：宋

月中有桂光更多，扶疏一轮枝干罗。天风飘下广寒子，岂与凡种同其科。四时不改碧玉叶，满庭自擢青铜柯。森然众木共培植，无异野鹤群鸡鹅。秋来隐圃风露冷，喷花看蕊尤婆娑。圃中自有隐君子，心与世远恬无波。对花度此九秋色，不以物外伤天和。西邻栟榈更好古，妙年欲制芰与荷。连墙请谒不知倦，宜尔鬓发忘其皤。天生逸才当有用，委弃寂寞理则那。吾衰尚有惜花意，零落奈此馨香何。却思梁溪有小圃，只恐松竹荒寒莎。未能归去老三径，且把诗句从公哦。
兴宗许借盆荷以诗索之
作者：李纲
朝代：宋

隐圃清和夏景初，小盆荷芰已扶疏。
借公瓦沼开花种，伴我松轩晏坐余。
断取当如妙喜国，庄严且作化人居。
秋风幻出芙蕖后，来去须观本一如。
兴宗许借盆荷以诗索之
作者：李纲
朝代：宋

隐圃清和夏景初，小盆荷芰已扶疏。借公瓦沼开花种，伴我松轩晏坐馀。断取当如妙喜国，庄严且作化人居。秋风幻出芙蕖后，来去须观本一如。
再和赵正之都运观水战三首
作者：李纲
朝代：宋

戈船列阵楚江滨，世事何尝不在人。鹢首冲风开雪浪，甲光向日动金鳞。烟霄易觉壶中晚，谈笑潜回席上春。更辱佳篇与褒饰，主人深有愧西宾。使节来从河水滨，天心图旧慰斯人。肃将宸指蠲民瘼，力挽恩波活辙鳞。北伐正须猷克壮，中兴方与物为春。外台岂久留英躅，伫见观光利用宾。抱病深栖云海滨，误恩起废愧陈人。飞腾固乏抟风翮，游泳长思纵壑鳞。一局销磨垂老日，三杯摇荡满怀春。何当诏许归田野，会有渔樵作上宾。
再和赵正之都运观水战三首·其一
作者：李纲
朝代：宋

戈船列阵楚江滨，世事何尝不在人。鹢首冲风开雪浪，甲光向日动金鳞。烟霄易觉壶中晚，谈笑潜回席上春。更辱佳篇与褒饰，主人深有愧西宾。
再和赵正之都运观水战三首·其一
作者：李纲
朝代：宋

戈船列阵楚江滨，世事何尝不在人。
鹢首衝风开雪浪，甲光向日动金鳞。
烟霄易觉壶中晚，谈笑潜回席上春。
更辱佳篇与褒饰，主人深有愧西宾。
再和赵正之都运观水战三首·其三
作者：李纲
朝代：宋
体裁：七言律诗

抱病深栖云海滨，误恩起废愧陈人。飞腾固乏抟风翮，游泳长思纵壑鳞。一局销磨垂老日，三杯摇荡满怀春。何当诏许归田野，会有渔樵作上宾。
再和赵正之都运观水战三首·其二
作者：李纲
朝代：宋
体裁：七言律诗

使节来从河水滨，天心图旧慰斯人。肃将宸指蠲民瘼，力挽恩波活辙鳞。北伐正须猷克壮，中兴方与物为春。外台岂久留英躅，伫见观光利用宾。
再次前韵
作者：李纲
朝代：宋

太清真境绝氛埃，十二瑶台面面开。战退玉龙鳞甲冷，导迎仙鹤羽仪来。祥编已庆占盈尺，和气行欣浃九垓。须信天公工幻戏，晴山依旧翠崔嵬。霏霏玉屑洒层霄，皓色轻盈已覆凹。留客径须开绿蚁，探春何处认青梢。阶庭充积无庸扫，松竹攲摧尚惜敲。深愧主人修具薄，嘉宾徒使献酬交。
再次前韵
作者：李纲
朝代：宋

妙手不可遇，心匠良难传。
于中营丘生，名若日月悬。
胸次有衡霍，笔端合其天。
坐令众画史，缩手嗟材绵。
公于何处得，藏此图书渊。
昼赏不知厌，夜观烛如椽。
我昔游七闽，足踏羣山巅。
最爱演仙峰，石色润且坚。
楼台与粧缀，轻素拖晴烟。
朅来见兹画，恍若復造前。
为技一至此，丹青诚可捐。
譬犹绘神骏，不必锦连干。
阳岭郁葱蒨，阴崖极镕镌。
人禽与屋木，种种法象全。
往者邈难追，后来谁復先。
新诗为发挥，与画争清研。
宝剑藏古岳，贤士隐里鄽。
一朝遇鉴赏，晔若五采宣。
顾我涉道浅，游世困絷挛。
惟有古人心，刻意思精研。
兹画不可取，但诵瑶琼篇。
何须画中看，吾方老云泉。
再次前韵
作者：李纲
朝代：宋

妙手不可遇，心匠良难传。于中营丘生，名若日月悬。胸次有衡霍，笔端合其天。坐令众画史，缩手嗟材绵。公于何处得，藏此图书渊。昼赏不知厌，夜观烛如椽。我昔游七闽，足踏群山巅。最爱演仙峰，石色润且坚。楼台与妆缀，轻素拖晴烟。朅来见兹画，恍若复造前。为技一至此，丹青诚可捐。譬犹绘神骏，不必锦连乾。阳岭郁葱茜，阴崖极镕镌。人禽与屋木，种种法象全。往者邈难追，后来谁复先。新诗为发挥，与画争清研。宝剑藏古岳，贤士隐里廛。一朝遇鉴赏，晔若五采宣。顾我涉道浅，游世困絷挛。惟有古人心，刻意思精研。兹画不可取，但诵瑶琼篇。何须画中看，吾方老云泉。
再次前韵·其一
作者：李纲
朝代：宋
体裁：七言律诗

太清真境绝氛埃，十二瑶台面面开。战退玉龙鳞甲冷，导迎仙鹤羽仪来。祥编已庆占盈尺，和气行欣浃九垓。须信天公工幻戏，晴山依旧翠崔嵬。
再次前韵·其二
作者：李纲
朝代：宋

霏霏玉屑洒层霄，皓色轻盈已覆凹。留客径须开绿蚁，探春何处认青梢。阶庭充积无庸扫，松竹攲摧尚惜敲。深愧主人修具薄，嘉宾徒使献酬交。
再次前韵·其二
作者：李纲
朝代：宋

霏霏玉屑洒层霄，皓色轻盈已覆凹。
留客径须开绿蚁，探春何处认青梢。
阶庭充积无庸扫，松竹欹摧尚惜敲。
深愧主人修具薄，嘉宾徒使献酬交。
再次韵
作者：李纲
朝代：宋

落笔萧森遽如许，墨为根茎纸为土。
眉山作此共言好，譬犹字法称虞褚。
世人画竹不画意，谩舍丹青欲侔古。
胸中干叶本天成，心手应时那可语。
此君于我定有缘，每念移根栽小圃。
开图忽见数株新，却怪龙孙入吾户。
年来几欲断吟哦，照眼还成自难御。
发缄又復读佳篇，诗癖遥知犹未愈。
再次韵
作者：李纲
朝代：宋

落笔萧森遽如许，墨为根茎纸为土。眉山作此共言好，譬犹字法称虞褚。世人画竹不画意，谩舍丹青欲侔古。胸中干叶本天成，心手应时那可语。此君于我定有缘，每念移根栽小圃。开图忽见数株新，却怪龙孙入吾户。年来几欲断吟哦，照眼还成自难禦。发缄又复读佳篇，诗癖遥知犹未愈。
再次韵崧老见和之作时传春秋集传又欲借易说故篇中及之
作者：李纲
朝代：宋

胡尘暗中原，河洛皆穹庐。衣冠竞南渡，故国靡复馀。襄陵大岳裔，亦尔困征涂。颠沛不忘道，呻吟曳长裾。如公巨川舟，岂止清庙瑚。愧我正羁束，未能踵汉疏。幸然声气同，鸣凤栖必梧。褰裳思琢磨，道阻不得俱。已从借麟经，更欲窥羲书。庶或晚闻道，洗心复其初。湘沅骚人乡，兰芷今岂无。回风摇蕙草，叹息空幽居。
再次韵崧老见和之作时传春秋集传又欲借易说故篇中及之
作者：李纲
朝代：宋

胡尘暗中原，河洛皆穹庐。
衣冠竞南渡，故国靡復余。
襄陵大岳裔，亦尔困征涂。
颠沛不忘道，呻吟曳长裾。
如公巨川舟，岂止清庙瑚。
愧我正羁束，未能踵汉疏。
幸然声气同，鸣鳯栖必梧。
褰裳思琢磨，道阻不得俱。
已从借麟经，更欲窥羲书。
庶或晚闻道，洗心復其初。
湘沅骚人乡，兰芷今岂无。
回风摇蕙草，叹息空幽居。
再用奴字韵呈几叟
作者：李纲
朝代：宋
体裁：古风

平生志尚在丘壑，肯学卫霍追匈奴。绵上之田方欲隐，草堂之灵休谢逋。富贵于人何翅梦，理义悦我真如刍。晚交夫子谈道妙，应笑连叔惊肩吾。
再用陈园韵示邓志宏
作者：李纲
朝代：宋

青松更雪霜，始见枝干老。挺然节操士，安用致身早。吾衰习禅观，颇觉得无恼。每于文字间，未免尚穷讨。遇物空吟哦，愧乏句语好。有时肆狂言，自哂太草草。儒生舍翰墨，无与寄幽抱。富贵非所愿，神仙渺云岛。宁知万卷中，养此一气浩。子若汗血驹，振辔千里道。我如铩翮鸿，毛羽半摧槁。适然相值遇，岂异宛丘翿。新诗迭唱酬，险韵类虚捣。文章虽末技，尘语贵除扫。勉哉扛鼎力，回此狂澜倒。此外复何为，穷通付旻昊。
再用陈园韵示邓志宏
作者：李纲
朝代：宋

青松更雪霜，始见枝干老。
挺然节操士，安用致身早。
吾衰习禅观，颇觉得无恼。
每于文字间，未免尚穷讨。
遇物空吟哦，愧乏句语好。
有时肆狂言，自哂太草草。
儒生舍翰墨，无与寄幽抱。
富贵非所愿，神仙渺云岛。
宁知万卷中，养此一气浩。
子若汗血驹，振辔千里道。
我如铩翮鸿，毛羽半摧槁。
适然相值遇，岂异宛丘翿。
新诗迭唱酬，险韵类虚捣。
文章虽末技，尘语贵除扫。
勉哉扛鼎力，迴此狂澜倒。
此外復何为，穷通付旻昊。
再赋一章寄诸季约同隐罗浮
作者：李纲
朝代：宋

枕海仙山舞翠蛟，葛洪丹灶尚馀凹。兵戈满眼归何地，云木连天思结巢。岂有声名同八士，当令踪迹继三茅。携家早作来游计，玉户金关幸可敲。
再赋一章寄诸季约同隐罗浮
作者：李纲
朝代：宋

枕海仙山舞翠蛟，葛洪丹竈尚余凹。
兵戈满眼归何地，云木连天思结巢。
岂有声名同八士，当令踪迹继三茅。
携家早作来游计，玉户金关幸可敲。
再赋一首
作者：李纲
朝代：宋

十年不踏江南村，想像梅花劳梦魂。
岂惟捧心笑西子，只恐举步迷东昏。
繁英恍讶羣玉府，堕蕊悄愁金谷园。
冰肌自饮晨露白，粉质不浴骊汤温。
我行闽岭喜入眼，皓彩照耀咸池暾。
烟凝云惨更愁绝，积雪欲堆袁安门。
天香国艷世无匹，何用苦死教能言。
吹残楼角真可惜，莫厌秉烛临芳樽。
再赋一首
作者：李纲
朝代：宋

十年不踏江南村，想像梅花劳梦魂。岂惟捧心笑西子，只恐举步迷东昏。繁英恍讶群玉府，堕蕊悄愁金谷园。冰肌自饮晨露白，粉质不浴骊汤温。我行闽岭喜入眼，皓彩照耀咸池暾。烟凝云惨更愁绝，积雪欲堆袁安门。天香国艳世无匹，何用苦死教能言。吹残楼角真可惜，莫厌秉烛临芳樽。
再赋孔雀鹦鹉二首
作者：李纲
朝代：宋

孔雀来从海上村，参差脩尾灿金文。素知肃穆鸾凰侣，不是喧卑鸡鹜群。玄圃赤霄虽有志，碧梧翠竹正须君。携持万里归吴越，怅望海山深处云。学语鹦雏羽渐成，掌中取食绝猜惊。笼宽得遂朋从志，春晓初闻客到声。赋就襧衡文不点，杓随李白饮如鲸。远携休叹殊方去，我亦随缘得此生。
再赋孔雀鹦鹉二首·其一
作者：李纲
朝代：宋

孔雀来从海上村，参差修尾灿金文。
素知肃穆鸾凰侣，不是喧卑鸡鹜羣。
玄圃赤霄虽有志，碧梧翠竹正须君。
携持万里归吴越，怅望海山深处云。
再赋孔雀鹦鹉二首·其一
作者：李纲
朝代：宋

孔雀来从海上村，参差脩尾灿金文。素知肃穆鸾凰侣，不是喧卑鸡鹜群。玄圃赤霄虽有志，碧梧翠竹正须君。携持万里归吴越，怅望海山深处云。
再赋孔雀鹦鹉二首·其二
作者：李纲
朝代：宋

学语鹦雏羽渐成，掌中取食绝猜惊。笼宽得遂朋从志，春晓初闻客到声。赋就襧衡文不点，杓随李白饮如鲸。远携休叹殊方去，我亦随缘得此生。
再赋孔雀鹦鹉二首·其二
作者：李纲
朝代：宋

学语鹦鶵羽渐成，掌中取食绝猜惊。
笼寛得遂朋从志，春晓初闻客到声。
赋就襧衡文不点，杓随李白饮如鲸。
远携休叹殊方去，我亦随缘得此生。
再赋志宏千叶莺粟
作者：李纲
朝代：宋

春深百草争开花，天香国色世共嘉。谁令莺粟亦妍好，濯濯似举风中霞。一畦同种偶千叶，巧思端属东君家。年来居士已忘物，对花聊复一笑呀。色空本是不二法，何用自生分别耶。更思崖蜜煮牛乳，甘滑满瓯全胜茶。
再赋志宏千叶莺粟
作者：李纲
朝代：宋

春深百草争开花，天香国色世共嘉。
谁令莺粟亦妍好，濯濯似举风中霞。
一畦同种偶千叶，巧思端属东君家。
年来居士已忘物，对花聊復一笑呀。
色空本是不二法，何用自生分别耶。
更思崖蜜煑牛乳，甘滑满瓯全胜茶。
再赋芭蕉
作者：李纲
朝代：宋
体裁：五言律诗

带雨移根润，惊雷展卷新。清阴浸白氎，碧色照乌巾。戒酒杯翻叶，挥风扇傍人。幽姿随处好，休问不坚身。
再赋酴醾赠志宏
作者：李纲
朝代：宋

春入酴醾如愤泄，翻空万点枝头雪。浓花嫩蕊满柔柯，应笑蓬葭春亦茁。东君端的衒工夫，故把琼酥巧妆缀。含风触处便氛氲，带月看时更清绝。幽香移入小斋中，独比馀花最难歇。子应怜我惜春光，刺手钩衣几番撷。却嗟草木本无情，亦解随时自开闭。对花一醉更翻书，醉里犹能读为霓。
再赋酴醿赠志宏
作者：李纲
朝代：宋

春入酴醿如愤洩，翻空万点枝头雪。
浓花嫩蘂满柔柯，应笑蓬葭春亦茁。
东君端的衒工夫，故把琼酥巧粧缀。
含风触处便氛氲，带月看时更清绝。
幽香移入小斋中，独比余花最难歇。
子应怜我惜春光，刺手鈎衣几番撷。
却嗟草木本无情，亦解随时自开闭。
对花一醉更翻书，醉裏犹能读为霓。
冬日来观鼓山新阁偶成古风三十韵
作者：李纲
朝代：宋

寻盟访鼓山，风物宛如昨。山中有开士，弹指成杰阁。应真飞锡来，一一得所托。翚飞骞栋甍，绚烂丽丹雘。峨峨大顶峰，孤影入檐角。乃知象教力，建立必卓荦。却为灵源游，云木互参错。岩深松桂香，石古苔藓剥。冬温日清美，景短气萧索。天然资野逸，安用遮翠幕。快哉缅登临，及此小摇落。乘高望瀛海，南极露垠堮。蓬壶在跬步，谁谓仙山邈。苍茫杳霭中，万象恣磅礴。回头睇中原，郡国半沙漠。犬羊污宫殿，蛇豕穴城郭。畴能挽天河，一洗氛祲恶。我生多艰虞，久矣衰病作。君恩听言归，养拙侣猿鹤。忽忽岁遒尽，平子殊不乐。幸同二三子，杖履遍丘壑。跻攀力尚强，谈笑心无怍。野鹿饱丰甘，冥鸿在寥廓。翻思轩冕间，何异遭束缚。斯游信清绝，妙赏寄寂寞。晚来凄以风，远色秀增岳。泠泠钟磬声，随月度林薄。惄焉感时心，未免如陨箨。倘能驾云螭，岂复忧世瘼。会当期若士，相与踞龟壳。
冬日来观鼓山新阁偶成古风三十韵
作者：李纲
朝代：宋

寻盟访鼓山，风物宛如昨。
山中有开士，弹指成杰阁。
应真飞锡来，一一得所託。
翚飞骞栋甍，绚烂丽丹雘。
峨峨大顶峰，孤影入檐角。
乃知象教力，建立必卓荦。
却为灵源游，云木互参错。
岩深松桂香，石古苔藓剥。
冬温日清美，景短气萧索。
天然资野逸，安用遮翠幕。
快哉缅登临，及此小摇落。
乘髙望瀛海，南极露垠堮。
蓬壶在跬步，谁谓仙山邈。
苍茫杳霭中，万象恣磅礴。
迴头睇中原，郡国半沙漠。
犬羊污宫殿，蛇豕穴城郭。
畴能挽天河，一洗氛祲恶。
我生多艰虞，久矣衰病作。
君恩听言归，养拙侣猿鹤。
忽忽岁遒尽，平子殊不乐。
幸同二三子，杖履徧丘壑。
跻攀力尚强，谈笑心无怍。
野鹿饱丰甘，冥鸿在寥廓。
翻思轩冕间，何异遭束縳。
斯游信清绝，妙赏寄寂寞。
晚来凄以风，远色秀增岳。
泠泠钟磬声，随月度林薄。
惄焉感时心，未免如陨箨。
倘能驾云螭，岂復忧世瘼。
会当期若士，相与踞龟殻。
冬日登小阁有感呈子美提举奉议
作者：李纲
朝代：宋

霜落风高万里枯，孤鸿窅窅下平湖。行藏谁会倚栏意，啸咏聊为终老娱。寒日溪山相掩蔼，暮云楼阁半虚无。何人妙解丹青事，画作辋川烟霭图。绕舍松林寒不枯，烟霞深处见澄湖。萦青缭白知谁赏，把酒裁诗可自娱。剡曲幸非千里远，同云又复一冬无。会当半夜溪山白，乘兴真为访戴图。
冬日登小阁有感呈子美提举奉议·其一
作者：李纲
朝代：宋

霜落风高万里枯，孤鸿窅窅下平湖。行藏谁会倚栏意，啸咏聊为终老娱。寒日溪山相掩蔼，暮云楼阁半虚无。何人妙解丹青事，画作辋川烟霭图。
冬日登小阁有感呈子美提举奉议·其一
作者：李纲
朝代：宋

霜落风髙万里枯，孤鸿窅窅下平湖。
行藏谁会倚栏意，啸咏聊为终老娱。
寒日溪山相掩蔼，暮云楼阁半虚无。
何人妙解丹青事，画作辋川烟霭图。
冬日登小阁有感呈子美提举奉议·其二
作者：李纲
朝代：宋

绕舍松林寒不枯，烟霞深处见澄湖。萦青缭白知谁赏，把酒裁诗可自娱。剡曲幸非千里远，同云又复一冬无。会当半夜溪山白，乘兴真为访戴图。
冬日登小阁有感呈子美提举奉议·其二
作者：李纲
朝代：宋

遶舍松林寒不枯，烟霞深处见澄湖。
萦青缭白知谁赏，把酒裁诗可自娱。
剡曲幸非千里远，同云又復一冬无。
会当半夜溪山白，乘兴真为访戴图。
冬日閒居遣兴十首
作者：李纲
朝代：宋

岁暮碧山中，清霜日自浓。隐床吟蟋蟀，拂槛老芙蓉。风月成三友，家山梦九龙。道人知睡美，将晓小鸣钟。飘泊向江城，山居境过清。霜深犹竹色，风劲更松声。且尽杯中物，何须身后名。拥炉孤笑处，寒夜又三更。兰若富云松，吾生寄此中。无心复弹剑，有恨但书空。白菊因霜紫，青枫向日红。晚来幽独甚，卧听竹间风。萧飒鬓丝垂，此怀谁与知。惊心伤网缴，老眼厌旌旗。未遂庞公隐，空馀宋玉悲。故园何处是，搔首望天涯。宿雨乍晴天，初寒气暂暄。梳头风满栉，曝背日临轩。小酌无新酿，閒眠只旧毡。忘心亦忘法，作个是安禅。深炷一炉香，孤吟夜正长。山虚风落木，云破月窥房。老骥志千里，越禽思故乡。羁栖两寂寞，坐叹鬓毛霜。投老见多难，干戈日正深。饮河胡马健，破垒汉疆侵。大将未燕首，小臣空越吟。龙荒两宫远，感愤泪盈襟。泽国杳何许，雁书初报安。枝间鸟鹊喜，原上鹡鸰难。松菊荒三径，轩裳厌一官。黄粱何日熟，客梦正邯郸。衰病寓僧房，閒中气味长。盘深饶芋栗，地僻懒冠裳。坐隐乌皮几，行携古锦囊。接篱颠倒著，不是醉高阳。僻处掩松门，知非更念恩。庭空从雀啅，山暖觉蜂喧。木叶静如扫，茶花开正繁。萧条岁云暮，倚杖自忘言。
冬日閒居遣兴十首·其一
作者：李纲
朝代：宋
体裁：五言律诗

岁暮碧山中，清霜日自浓。隐床吟蟋蟀，拂槛老芙蓉。风月成三友，家山梦九龙。道人知睡美，将晓小鸣钟。
冬日閒居遣兴十首·其七
作者：李纲
朝代：宋
体裁：五言律诗

投老见多难，干戈日正深。饮河胡马健，破垒汉疆侵。大将未燕首，小臣空越吟。龙荒两宫远，感愤泪盈襟。
冬日閒居遣兴十首·其三
作者：李纲
朝代：宋

兰若富云松，吾生寄此中。无心复弹剑，有恨但书空。白菊因霜紫，青枫向日红。晚来幽独甚，卧听竹间风。
冬日閒居遣兴十首·其三
作者：李纲
朝代：宋

兰若富云松，吾生寄此中。
无心復弹剑，有恨但书空。
白菊因霜紫，青枫向日红。
晚来幽独甚，卧聼竹间风。
冬日閒居遣兴十首·其九
作者：李纲
朝代：宋

衰病寓僧房，閒中气味长。
盘深饶芋栗，地僻懒冠裳。
坐隐乌皮几，行携古锦囊。
接篱颠倒着，不是醉髙阳。
冬日閒居遣兴十首·其九
作者：李纲
朝代：宋

衰病寓僧房，閒中气味长。盘深饶芋栗，地僻懒冠裳。坐隐乌皮几，行携古锦囊。接篱颠倒著，不是醉高阳。
冬日閒居遣兴十首·其二
作者：李纲
朝代：宋
体裁：五言律诗

飘泊向江城，山居境过清。霜深犹竹色，风劲更松声。且尽杯中物，何须身后名。拥炉孤笑处，寒夜又三更。
冬日閒居遣兴十首·其五
作者：李纲
朝代：宋

宿雨乍晴天，初寒气暂暄。梳头风满栉，曝背日临轩。小酌无新酿，閒眠只旧毡。忘心亦忘法，作个是安禅。
冬日閒居遣兴十首·其五
作者：李纲
朝代：宋

宿雨乍晴天，初寒气暂暄。
梳头风满栉，曝背日临轩。
小酌无新酿，閒眠只旧毡。
忘心亦忘法，作箇是安禅。
冬日閒居遣兴十首·其八
作者：李纲
朝代：宋

泽国杳何许，雁书初报安。枝间鸟鹊喜，原上鹡鸰难。松菊荒三径，轩裳厌一官。黄粱何日熟，客梦正邯郸。
冬日閒居遣兴十首·其八
作者：李纲
朝代：宋

泽国杳何许，鴈书初报安。
枝间鸟鹊喜，原上鹡鸰难。
松菊荒三径，轩裳厌一官。
黄粱何日熟，客梦正邯郸。
冬日閒居遣兴十首·其六
作者：李纲
朝代：宋

深炷一炉香，孤吟夜正长。山虚风落木，云破月窥房。老骥志千里，越禽思故乡。羁栖两寂寞，坐叹鬓毛霜。
冬日閒居遣兴十首·其六
作者：李纲
朝代：宋

深炷一炉香，孤吟夜正长。
山虚风落木，云破月窥房。
老骥志千里，越禽思故郷。
羁栖两寂寞，坐叹鬂毛霜。
冬日閒居遣兴十首·其十
作者：李纲
朝代：宋
体裁：五言律诗

僻处掩松门，知非更念恩。庭空从雀啅，山暖觉蜂喧。木叶静如扫，茶花开正繁。萧条岁云暮，倚杖自忘言。
冬日閒居遣兴十首·其四
作者：李纲
朝代：宋

萧飒鬓丝垂，此怀谁与知。
惊心伤网缴，老眼厌旌旗。
未遂庞公隐，空余宋玉悲。
故园何处是，搔首望天涯。
冬日閒居遣兴十首·其四
作者：李纲
朝代：宋

萧飒鬓丝垂，此怀谁与知。惊心伤网缴，老眼厌旌旗。未遂庞公隐，空馀宋玉悲。故园何处是，搔首望天涯。
冬至
作者：李纲
朝代：宋

殊方又复一阳芽，荏苒流年叹物华。土薄葭灰难测候，气温桃树已开花。云鸿不到音书断，鲸海无程道里赊。赖有清心为活计，不须烂醉作生涯。
冬至
作者：李纲
朝代：宋

殊方又復一阳芽，荏苒流年叹物华。
土薄葭灰难测候，气温桃树已开花。
云鸿不到音书断，鲸海无程道里賖。
赖有清心为活计，不须烂醉作生涯。
冬至前六日奉陪舅氏燕集于张甥东斋泰孙侍坐舅甥四世同会岂易得也舅氏以诗见贶谨次韵成两章拜呈并简季弟二甥同赋
作者：李纲
朝代：宋

舅甥高会共称觞，四世于今在一堂。眉寿康宁由德厚，庆流深远本源长。但将直道师周孔，岂有嘉猷助禹汤。提诲勤勤何以报，愿言殊祉集新阳。人间此会信非常，和气薰然自满堂。竞酌芳樽同劝寿，正当爱日欲迎长。綵衣诵古如流水，华发衔杯若沃汤。乘马路车何以赠，渭阳元自是王阳。
冬至前六日奉陪舅氏燕集于张甥东斋泰孙侍坐舅甥四世同会岂易得也舅氏以诗见贶谨次韵成两章拜呈并简季弟二甥同赋·其一
作者：李纲
朝代：宋

舅甥高会共称觞，四世于今在一堂。眉寿康宁由德厚，庆流深远本源长。但将直道师周孔，岂有嘉猷助禹汤。提诲勤勤何以报，愿言殊祉集新阳。
冬至前六日奉陪舅氏燕集于张甥东斋泰孙侍坐舅甥四世同会岂易得也舅氏以诗见贶谨次韵成两章拜呈并简季弟二甥同赋·其一
作者：李纲
朝代：宋

舅甥髙会共称觞，四世于今在一堂。
眉寿康宁由德厚，庆流深远本源长。
但将直道师周孔，岂有嘉猷助禹汤。
提诲勤勤何以报，愿言殊祉集新阳。
冬至前六日奉陪舅氏燕集于张甥东斋泰孙侍坐舅甥四世同会岂易得也舅氏以诗见贶谨次韵成两章拜呈并简季弟二甥同赋·其二
作者：李纲
朝代：宋

人间此会信非常，和气薫然自满堂。
竞酌芳樽同劝寿，正当爱日欲迎长。
綵衣诵古如流水，华髪衔杯若沃汤。
乘马路车何以赠，渭阳元自是王阳。
冬至前六日奉陪舅氏燕集于张甥东斋泰孙侍坐舅甥四世同会岂易得也舅氏以诗见贶谨次韵成两章拜呈并简季弟二甥同赋·其二
作者：李纲
朝代：宋

人间此会信非常，和气薰然自满堂。竞酌芳樽同劝寿，正当爱日欲迎长。綵衣诵古如流水，华发衔杯若沃汤。乘马路车何以赠，渭阳元自是王阳。
冬至后四日修供罗汉岩因访丹霞本老成四绝句·其二
作者：李纲
朝代：宋

篮舆清晓叩禅扉，山路云深翠湿衣。
谁家峰头双练瀑，空蒙散作玉花飞。
冬至后四日脩供罗汉岩因访丹霞本老成四绝句
作者：李纲
朝代：宋

道人眼静绝空花，岩壑萧然物外家。十载闻名今始到，庞公真是访丹霞。篮舆清晓叩禅扉，山路云深翠湿衣。谁家峰头双练瀑，空濛散作玉花飞。碧山深处敞层岩，中有幽人默自参。休指天云与瓶水，烦师试说后三三。岩峦鼎足缭回廊，泉石幽奇草木香。幸有峰前方丈地，可能为筑读书堂。
冬至后四日脩供罗汉岩因访丹霞本老成四绝句·其一
作者：李纲
朝代：宋
体裁：七言绝句

道人眼静绝空花，岩壑萧然物外家。十载闻名今始到，庞公真是访丹霞。
冬至后四日脩供罗汉岩因访丹霞本老成四绝句·其三
作者：李纲
朝代：宋
体裁：七言绝句

碧山深处敞层岩，中有幽人默自参。休指天云与瓶水，烦师试说后三三。
冬至后四日脩供罗汉岩因访丹霞本老成四绝句·其二
作者：李纲
朝代：宋

篮舆清晓叩禅扉，山路云深翠湿衣。谁家峰头双练瀑，空濛散作玉花飞。
冬至后四日脩供罗汉岩因访丹霞本老成四绝句·其四
作者：李纲
朝代：宋
体裁：七言绝句

岩峦鼎足缭回廊，泉石幽奇草木香。幸有峰前方丈地，可能为筑读书堂。
冬至日雪二首
作者：李纲
朝代：宋

银河谁挽落层空，散作琼蕤六出同。和气已随阳气至，人心自与帝心通。鲁台不用书云物，楚俗由来验岁功。多幸丰年又相继，从今卧治听衰翁。端木飞花片片匀，天风不动玉成尘。葭灰有意迎新律，梅蕊多情漏早春。更觉西山饶爽气，不妨东阁会嘉宾。十年不见浑如梦，休怪儿童笑语频。
冬至日雪二首·其一
作者：李纲
朝代：宋
体裁：七言律诗

银河谁挽落层空，散作琼蕤六出同。和气已随阳气至，人心自与帝心通。鲁台不用书云物，楚俗由来验岁功。多幸丰年又相继，从今卧治听衰翁。
冬至日雪二首·其二
作者：李纲
朝代：宋

端木飞花片片匀，天风不动玉成尘。葭灰有意迎新律，梅蕊多情漏早春。更觉西山饶爽气，不妨东阁会嘉宾。十年不见浑如梦，休怪儿童笑语频。
冬至日雪二首·其二
作者：李纲
朝代：宋

端木飞花片片匀，天风不动玉成尘。
葭灰有意迎新律，梅蘂多情漏早春。
更觉西山饶爽气，不妨东阁会嘉宾。
十年不见浑如梦，休怪儿童笑语频。
减字木兰花
作者：李纲
朝代：宋

龟台金母。绀发芳容超夐古。绛节霓旌。青鸟传言若可凭。瑶池罢宴。零落碧桃香片片。八骏西巡。更有何人继后尘。
减字木兰花·仙姝丽绝
作者：李纲
朝代：宋
体裁：词

仙姝丽绝。被服红绡肤玉雪。火齐堆盘。常得杨妃带笑看。劳生重马。远贡长为千古话。林下甘芳。却准幽人餍饫尝。
减字木兰花·华清赐浴
作者：李纲
朝代：宋
体裁：词

华清赐浴。宝瓮温泉浇腻玉。笑靥开时。一骑红尘献荔枝。明珠乍剖。自擘轻红香满手。锦袜罗囊。犹瘗当年驿路旁。
减字木兰花·龟台金母
作者：李纲
朝代：宋

龟台金母。绀发芳容超敻古。绛节霓旌。青鸟传言若可凭。瑶池罢宴。零落碧桃香片片。八骏西巡。更有何人继后尘。
减字木兰花·龟台金母
作者：李纲
朝代：宋
体裁：词

龟台金母。
绀发芳容超敻古。
绛节霓旌。
青鸟传言若可凭。
瑶池龙宴。
零落碧桃香片片。
八骏西巡。
更有何人继后尘。
减字木兰花（荔枝二首）
作者：李纲
朝代：宋

华清赐浴。宝甃温泉浇腻玉。笑靥开时。一骑红尘献荔枝。明珠乍剖。自擘轻红香满手。锦袜罗囊。犹瘗当年驿路旁。
减字木兰花（读《神仙传》）
作者：李纲
朝代：宋
体裁：词

茫茫云海。方丈蓬壶何处在。拟泛轻舟。一到金鳌背上游。琼楼珠室。千岁蟠桃初结实。月冷风清。试倩双成吸玉笙。
凝翠晚望五绝句
作者：李纲
朝代：宋

白蘋红蓼满汀洲，淅淅西风古渡头。寒日无情又西下，清溪不语水东流。桂香泛泛满秋风，十里沙溪一望中。景物随时慰牢落，羁臣那解感飘蓬。日轮隐隐落西山，尚有残阳木杪间。暮暮朝朝成底事，可怜飞鸟自知还。林中轻素起寒烟，两两飞鸥傍钓船。心在江湖归未得，晚来幽独更悽然。白云点破乱山青，影落寒溪晚更明。谁谓天涯无雁到，雍雍初听两三声。
凝翠晚望五绝句·其一
作者：李纲
朝代：宋

白苹红蓼满汀洲，淅淅西风古渡头。
寒日无情又西下，清溪不语水东流。
凝翠晚望五绝句·其一
作者：李纲
朝代：宋

白蘋红蓼满汀洲，淅淅西风古渡头。寒日无情又西下，清溪不语水东流。
凝翠晚望五绝句·其三
作者：李纲
朝代：宋
体裁：七言绝句

日轮隐隐落西山，尚有残阳木杪间。暮暮朝朝成底事，可怜飞鸟自知还。
凝翠晚望五绝句·其二
作者：李纲
朝代：宋
体裁：七言绝句

桂香泛泛满秋风，十里沙溪一望中。景物随时慰牢落，羁臣那解感飘蓬。
凝翠晚望五绝句·其五
作者：李纲
朝代：宋

白云点破乱山青，影落寒溪晚更明。谁谓天涯无雁到，雍雍初听两三声。
凝翠晚望五绝句·其五
作者：李纲
朝代：宋

白云点破乱山青，影落寒溪晚更明。
谁谓天涯无鴈到，雝雝初听两三声。
凝翠晚望五绝句·其四
作者：李纲
朝代：宋
体裁：七言绝句

林中轻素起寒烟，两两飞鸥傍钓船。心在江湖归未得，晚来幽独更悽然。
出峡
作者：李纲
朝代：宋
体裁：五言律诗

出峡日将暮，绮霞连水明。山遥欣野阔，海近觉江平。稍稍洲渚转，霏霏烟霭生。舟人喜风便，时发棹讴声。
刘仲髙提刑见示喜雨佳作次韵和之奉呈全真安抚资政
作者：李纲
朝代：宋
体裁：七言律诗

精祷龙渊默感通，寸诚端可格苍穹。驱除旱暵千峰翠，洒濯焦枯百谷丰。可喜盍亲尊酒渌，成霖未放海云红。清凉更觉山川胜，闭户空惭学寓公。
初入潭州二首
作者：李纲
朝代：宋

长沙自昔号繁雄，兵火连年一扫空。犹有江湖资险固，恨无方略畅威风。旁通川陜关河远，下视荆襄指掌中。圣主中兴当自此，无因借箸感尧聪。昔年假道过长沙，烟雨濛濛十万家。栋宇只今皆瓦砾，生灵多少委泥沙。寸心报国浑忘老，四路宣风静不哗。秪愿吾皇假年月，直从襄汉定中华。
初入潭州二首·其一
作者：李纲
朝代：宋

长沙自昔号繁雄，兵火连年一扫空。
犹有江湖资险固，恨无方略畅威风。
旁通川陜关河远，下视荆襄指掌中。
圣主中兴当自此，无因借箸感尧聦。
初入潭州二首·其一
作者：李纲
朝代：宋

长沙自昔号繁雄，兵火连年一扫空。犹有江湖资险固，恨无方略畅威风。旁通川陜关河远，下视荆襄指掌中。圣主中兴当自此，无因借箸感尧聪。
初入潭州二首·其二
作者：李纲
朝代：宋

昔年假道过长沙，烟雨濛濛十万家。栋宇只今皆瓦砾，生灵多少委泥沙。寸心报国浑忘老，四路宣风静不哗。秪愿吾皇假年月，直从襄汉定中华。
初入潭州二首·其二
作者：李纲
朝代：宋

昔年假道过长沙，烟雨蒙蒙十万家。
栋宇只今皆瓦砾，生灵多少委泥沙。
寸心报国浑忘老，四路宣风静不譁。
秪愿吾皇假年月，直从襄汉定中华。
初入潭州二首余行次衡阳弹压曹成七万馀人出湖南境移师衡山降步谅二万众既入长沙次日即遣师降王进三千人于湘乡县七星寨复破王俊三千馀人于邵州其馀群盗以次讨定凡五万馀选择精锐得万二千人分隶诸将境内遂安流移归业上章复丐宫祠未报间闻有旨废宣抚司及以言者罢去有感二首·其一
作者：李纲
朝代：宋
体裁：七言律诗

起废无因许退藏，报恩欲效短中长。固知吉甫无张仲，犹冀文侯知乐羊。破贼功名嗟寂寞，吞燕志气已凄凉。春鸿秋燕空来往，昭氏成亏可两忘。
初到临平见山二首
作者：李纲
朝代：宋

我见青山若故人，峰峦照眼自相亲。只应今日爱山意，便是他时傲世因。点缀白云春缥渺，萦回绿水晚奫沦。君恩若许归田里，定卜山间老此身。孤舟渺渺两山间，终日钩帘只看山。落日半衔霞未散，疏林远暝乌初还。悽凉离恨谁能寄，浩荡诗愁自莫删。赖有青山可人意，与君相对且开颜。
初到临平见山二首·其一
作者：李纲
朝代：宋

我见青山若故人，峰峦照眼自相亲。只应今日爱山意，便是他时傲世因。点缀白云春缥渺，萦回绿水晚奫沦。君恩若许归田里，定卜山间老此身。
初到临平见山二首·其一
作者：李纲
朝代：宋

我见青山若故人，峰峦照眼自相亲。
只应今日爱山意，便是他时傲世因。
点缀白云春缥渺，萦迴绿水晚奫沦。
君恩若许归田里，定卜山间老此身。
初到临平见山二首·其二
作者：李纲
朝代：宋

孤舟渺渺两山间，终日鈎帘只看山。
落日半衔霞未散，疏林远暝乌初还。
悽凉离恨谁能寄，浩荡诗愁自莫删。
赖有青山可人意，与君相对且开颜。
初到临平见山二首·其二
作者：李纲
朝代：宋

孤舟渺渺两山间，终日钩帘只看山。落日半衔霞未散，疏林远暝乌初还。悽凉离恨谁能寄，浩荡诗愁自莫删。赖有青山可人意，与君相对且开颜。
初去长沙有感
作者：李纲
朝代：宋

恭承嘉惠半年余，千里宣风愧术疏。
岂有恩威思将士，漫劳稚耋拥轮舆。
鱼归江海身方适，鸟出樊笼意已舒。
多谢吏民相眷恋，使君此去欲悬车。
初去长沙有感
作者：李纲
朝代：宋

恭承嘉惠半年馀，千里宣风愧术疏。岂有恩威思将士，漫劳稚耋拥轮舆。鱼归江海身方适，鸟出樊笼意已舒。多谢吏民相眷恋，使君此去欲悬车。
初发雷阳有感二首
作者：李纲
朝代：宋

梦中曾过鬼门关，敢冀君恩听北还。父子相随幸良厚，仆奴半死涕空潸。风烟萧瑟黄茅瘴，山路崎岖赤脚蛮。归去梁溪见桑梓，定抛冠佩老岩间。馀生幸尔脱垂涎，鸡肋安能拒老拳。万里得归辞瘴海，三年奔命厌征轩。采薇散发嵇中散，开灶烧丹葛稚川。此去山林如脱兔，这回且结好因缘。
初发雷阳有感二首·其一
作者：李纲
朝代：宋

梦中曾过鬼门关，敢冀君恩听北还。父子相随幸良厚，仆奴半死涕空潸。风烟萧瑟黄茅瘴，山路崎岖赤脚蛮。归去梁溪见桑梓，定抛冠佩老岩间。
初发雷阳有感二首·其一
作者：李纲
朝代：宋

梦中曾过鬼门关，敢冀君恩听北还。
父子相随幸良厚，仆奴半死涕空澘。
风烟萧瑟黄茅瘴，山路崎岖赤脚蛮。
归去梁溪见桑梓，定抛冠佩老岩间。
初发雷阳有感二首·其二
作者：李纲
朝代：宋

余生幸尔脱垂涎，鸡肋安能拒老拳。
万里得归辞瘴海，三年奔命厌征轩。
采薇散髪嵇中散，开竈烧丹葛稚川。
此去山林如脱兔，这回且结好因缘。
初发雷阳有感二首·其二
作者：李纲
朝代：宋

馀生幸尔脱垂涎，鸡肋安能拒老拳。万里得归辞瘴海，三年奔命厌征轩。采薇散发嵇中散，开灶烧丹葛稚川。此去山林如脱兔，这回且结好因缘。
初寒
作者：李纲
朝代：宋

霜早风高寒气萌，可堪独傍楚江行。貂裘已敝苏季子，葛屦更穿东郭生。卯酒晕红朝玉颊，夜炉燃鼎沸松声。妻孥千里应思我，怅望牛衣此日情。
初寒
作者：李纲
朝代：宋

霜早风髙寒气萌，可堪独傍楚江行。
貂裘已敝苏季子，葛屦更穿东郭生。
卯酒晕红朝玉颊，夜炉燃鼎沸松声。
妻孥千里应思我，怅望牛衣此日情。
初见梅花三绝句奉呈王丰甫待制
作者：李纲
朝代：宋

江梅何处不先春，海峤初逢若故人。谁谓冰姿太清淡，一回相见一回新。开花不许众芳知，冷艳幽芳特地奇。霜霰不飞闽候暖，更留绿叶伴青枝。每将香剂学江梅，及嗅梅花始觉非。月夜故园浮动处，攀条嚼蕊几时归。
初见梅花三绝句奉呈王丰甫待制·其一
作者：李纲
朝代：宋
体裁：七言绝句

江梅何处不先春，海峤初逢若故人。谁谓冰姿太清淡，一回相见一回新。
初见梅花三绝句奉呈王丰甫待制·其三
作者：李纲
朝代：宋

每将香剂学江梅，及嗅梅花始觉非。月夜故园浮动处，攀条嚼蕊几时归。
初见梅花三绝句奉呈王丰甫待制·其三
作者：李纲
朝代：宋

每将香剂学江梅，及嗅梅花始觉非。
月夜故园浮动处，攀条嚼蘂几时归。
初见梅花三绝句奉呈王丰甫待制·其二
作者：李纲
朝代：宋

开花不许众芳知，冷艳幽芳特地奇。霜霰不飞闽候暖，更留绿叶伴青枝。
初见梅花三绝句奉呈王丰甫待制·其二
作者：李纲
朝代：宋

开花不许众芳知，冷艷幽芳特地奇。
霜霰不飞闽候暖，更留绿叶伴青枝。
初见牡丹与诸季申伯小酌
作者：李纲
朝代：宋

牡丹家中州，尤者西邑洛。
姚黄妃魏紫，余品皆落寞。
南方瘴疠地，寒暑互参错。
浪蘂与浮花，未春先已作。
安能萃和气，孕此木芍药。
今朝眼忽开，数朵到书阁。
郁然兰蕙芬，烂若云霞烁。
虽非千叶繁，香色亦不恶。
花王苗裔远，气格尚宏廓。
羣芳类凡禽，累百惭一鹗。
把酒共对之，寄意良匪薄。
无辞倒金樽，坐使花空落。
初见牡丹与诸季申伯小酌
作者：李纲
朝代：宋

牡丹家中州，尤者西邑洛。姚黄妃魏紫，馀品皆落寞。南方瘴疠地，寒暑互参错。浪蕊与浮花，未春先已作。安能萃和气，孕此木芍药。今朝眼忽开，数朵到书阁。郁然兰蕙芬，烂若云霞烁。虽非千叶繁，香色亦不恶。花王苗裔远，气格尚宏廓。群芳类凡禽，累百惭一鹗。把酒共对之，寄意良匪薄。无辞倒金樽，坐使花空落。
初见荷花
作者：李纲
朝代：宋

雨过芙蕖满曲塘，端疑翠盖拥新妆。风翻圆碧田田叶，露浥深红苒苒香。根出淤泥成妙净，气侵虚阁愈清凉。开花不待秋风起，景物依然类浙乡。
初见荷花
作者：李纲
朝代：宋

雨过芙蕖满曲塘，端疑翠盖拥新粧。
风翻圆碧田田叶，露浥深红苒苒香。
根出淤泥成妙凈，气侵虚阁愈清凉。
开花不待秋风起，景物依然类浙乡。
初食荔枝四绝句
作者：李纲
朝代：宋

烟雨濛濛半暑时，轻红旋摘自提携。不知谁是善知识，断送归家食荔枝。平昔传闻十八娘，丰肌秀骨有馀香。今朝亲到芳丛下，应许幽人餍饫尝。堆盘盛喜珠玑满，绕齿乍惊冰雪香。病酒相如正消渴，不妨时擘绛紬囊。南海何年贡荔枝，知音千古有杨妃。华清赐浴娇无力，一骑红尘初到时。
初食荔枝四绝句·其一
作者：李纲
朝代：宋

烟雨濛濛半暑时，轻红旋摘自提携。不知谁是善知识，断送归家食荔枝。
初食荔枝四绝句·其一
作者：李纲
朝代：宋

烟雨蒙蒙半暑时，轻红旋摘自提携。
不知谁是善知识，断送归家食荔枝。
初食荔枝四绝句·其三
作者：李纲
朝代：宋

堆盘盛喜珠玑满，绕齿乍惊冰雪香。
病酒相如正消渇，不妨时擘绛紬囊。
初食荔枝四绝句·其三
作者：李纲
朝代：宋

堆盘盛喜珠玑满，绕齿乍惊冰雪香。病酒相如正消渴，不妨时擘绛紬囊。
初食荔枝四绝句·其二
作者：李纲
朝代：宋

平昔传闻十八娘，丰肌秀骨有余香。
今朝亲到芳丛下，应许幽人餍饫尝。
初食荔枝四绝句·其二
作者：李纲
朝代：宋

平昔传闻十八娘，丰肌秀骨有馀香。今朝亲到芳丛下，应许幽人餍饫尝。
初食荔枝四绝句·其四
作者：李纲
朝代：宋
体裁：七言绝句

南海何年贡荔枝，知音千古有杨妃。华清赐浴娇无力，一骑红尘初到时。
初食金橘
作者：李纲
朝代：宋

江湖种橘侔洞庭，于中小者如龙睛。珊瑚枝干碧玉叶，结实璀璨罗繁星。客持赠我意已重，贮以翠笼尤晶荧。气含风露更高洁，色著霜日微红青。匀圆入手讶磊砢，甘酸流颊凄芳馨。金丸玉齿乍破碎，中有沆瀣凝清冰。厥包忆昔贡宫阙，潇湘远物来天扃。争新效美不论直，万颗坐觉千金轻。美人转赐入怀袖，归来分饷同瑶琼。只今八骏杳安在，此物亦尔无光精。天涯相见两寂寞，敢以陋质伤飘零。举觞为尔成一醉，醉中不省居蛮荆。
初食金橘
作者：李纲
朝代：宋

江湖种橘侔洞庭，于中小者如龙睛。
珊瑚枝干碧玉叶，结实璀璨罗繁星。
客持赠我意已重，贮以翠笼尤晶荧。
气含风露更髙洁，色着霜日微红青。
匀圆入手讶磊砢，甘酸流颊凄芳馨。
金丸玉齿乍破碎，中有沆瀣凝清冰。
厥包忆昔贡宫阙，潇湘远物来天扃。
争新效美不论直，万颗坐觉千金轻。
美人转赐入怀袖，归来分饷同瑶琼。
只今八骏杳安在，此物亦尔无光精。
天涯相见两寂寞，敢以陋质伤飘零。
举觞为尔成一醉，醉中不省居蛮荆。
别夹山能老
作者：李纲
朝代：宋
体裁：七言绝句

相逢千偈口澜翻，已是亲曾到夹山。猿鸟可能知祖意，飞腾青嶂碧岩间。
别武夷途中偶成寄观妙法师
作者：李纲
朝代：宋

道妙观来物物通，武夷仙境幸相逢。溪流玉雪三三曲，山锁云霞六六峰。去路归鞍方眷恋，淡烟疏雨正蒙茸。羡师日在神仙窟，回首岩峦紫翠重。
别武夷途中偶成寄观妙法师
作者：李纲
朝代：宋

道妙观来物物通，武夷仙境幸相逢。
溪流玉雪三三曲，山锁云霞六六峰。
去路归鞍方眷恋，淡烟疏雨正蒙茸。
羡师日在神仙窟，迴首岩峦紫翠重。
到长沙月余即上章復丐宫祠以诗陈情寄吕丞相元直
作者：李纲
朝代：宋

衰病投闲不记年，误恩暂到楚江边。
布宣威德销羣盗，循抚疲癃理废田。
报国固将求尺寸，乞身又欲老林泉。
归欤晚节知无悔，赖有元台为保全。
到长沙月馀即上章复丐宫祠以诗陈情寄吕丞相元直
作者：李纲
朝代：宋

衰病投闲不记年，误恩暂到楚江边。布宣威德销群盗，循抚疲癃理废田。报国固将求尺寸，乞身又欲老林泉。归欤晚节知无悔，赖有元台为保全。
剑浦道中二首
作者：李纲
朝代：宋

宿雾霏霏隐翠岚，傍溪幽石自巉岩。樵歌递响来危径，渔网连舟集小潭。野渡无人閒寂寂，林花著雨落毵毵。谁知逐客凄凉意，岁宴南迁剑浦南。此去平津路匪遥，岭云溪雨自萧萧。山深泻涧泉长响，地暖凌寒草不凋。放逐却教穷水石，登临因得狎渔樵。谁怜泽畔人憔悴，更把骚辞赋大招。
剑浦道中二首·其一
作者：李纲
朝代：宋

宿雾霏霏隐翠岚，傍溪幽石自巉岩。
樵歌递响来危径，渔网连舟集小潭。
野渡无人閒寂寂，林花着雨落毵毵。
谁知逐客凄凉意，歳宴南迁剑浦南。
剑浦道中二首·其一
作者：李纲
朝代：宋

宿雾霏霏隐翠岚，傍溪幽石自巉岩。樵歌递响来危径，渔网连舟集小潭。野渡无人閒寂寂，林花著雨落毵毵。谁知逐客凄凉意，岁宴南迁剑浦南。
剑浦道中二首·其二
作者：李纲
朝代：宋
体裁：七言律诗

此去平津路匪遥，岭云溪雨自萧萧。山深泻涧泉长响，地暖凌寒草不凋。放逐却教穷水石，登临因得狎渔樵。谁怜泽畔人憔悴，更把骚辞赋大招。
剑潭
作者：李纲
朝代：宋

当时神剑埋丰城，郁郁光气冲斗星。千年古狱斸幽扃，下得至宝双青萍。雌雄不知谁与名，拭以异土聊发铏。龙文星彩愈晶荧，正昼无影魑魅惊。雄飞霄汉随雷霆，雌跃渊水归延平。没人下瞰风涛生，天矫化作虬龙形。茂先博识非无凭，神物终合信有徵。沈沈潭影含虚明，宝气久秘必复呈。会当探取搜元精，佩服坐能驱百灵。奸谀膏血纷膻腥，与尔相携游太清。
剑潭
作者：李纲
朝代：宋

当时神剑埋丰城，郁郁光气衝斗星。
千年古狱斸幽扃，下得至宝双青萍。
雌雄不知谁与名，拭以异土聊发铏。
龙文星彩愈晶荧，正昼无影魑魅惊。
雄飞霄汉随雷霆，雌跃渊水归延平。
没人下瞰风涛生，天矫化作虬龙形。
茂先博识非无凭，神物终合信有征。
沈沈潭影含虚明，宝气久秘必復呈。
会当探取搜元精，佩服坐能驱百灵。
姦谀膏血纷羶腥，与尔相携游太清。
北归将自英韶趋江表因游清远峡碧落洞谒六祖于曹溪望韶石渡庾岭皆峤南绝景也适江西道梗遵海而归此志不遂赋五绝见意·南华寺
作者：李纲
朝代：宋
体裁：七言绝句

久矣曹溪法雨流，秪传一滴满中州。南来不见祖师面，长与祖师同此游。
北归将自英韶趋江表因游清远峡碧落洞谒六祖于曹溪望韶石渡庾岭皆峤南绝景也适江西道梗遵海而归此志不遂赋五绝见意·庾岭
作者：李纲
朝代：宋
体裁：七言绝句

谁言庾岭极荒遐，夹道青松释梵家。暍暑北归遵海上，无因一为折梅花。
北归将自英韶趋江表因游清远峡碧落洞谒六祖于曹溪望韶石渡庾岭皆峤南绝景也适江西道梗遵海而归此志不遂赋五绝见意·清远峡
作者：李纲
朝代：宋
体裁：七言绝句

凝碧湾头碧玉山，林松古寺寄孱颜。佳人得侣已长啸，空使山僧藏白环。
北归将自英韶趋江表因游清远峡碧落洞谒六祖于曹溪望韶石渡庾岭皆峤南绝景也适江西道梗遵海而归此志不遂赋五绝见意·碧落洞
作者：李纲
朝代：宋

碧落嵌空羣玉峰，烟霞深锁翠微重。
乳羊不作黄羊色，放筯能迴冰雪容。
北归将自英韶趋江表因游清远峡碧落洞谒六祖于曹溪望韶石渡庾岭皆峤南绝景也适江西道梗遵海而归此志不遂赋五绝见意·碧落洞
作者：李纲
朝代：宋

碧落嵌空群玉峰，烟霞深锁翠微重。乳羊不作黄羊色，放箸能回冰雪容。
北归将自英韶趋江表因游清远峡碧落洞谒六祖于曹溪望韶石渡庾岭皆峤南绝景也适江西道梗遵海而归此志不遂赋五绝见意·韶石
作者：李纲
朝代：宋

重华南狩到炎荒，高会群神广乐张。岂独有情能率舞，至今峰石亦低昂。
北归将自英韶趋江表因游清远峡碧落洞谒六祖于曹溪望韶石渡庾岭皆峤南绝景也适江西道梗遵海而归此志不遂赋五绝见意·韶石
作者：李纲
朝代：宋

重华南狩到炎荒，髙会羣神广乐张。
岂独有情能率舞，至今峰石亦低昂。
北归昼渡海风便波平尤觉奇绝成五绝句
作者：李纲
朝代：宋

澄波不动琉璃滑，一望应须万里馀。舟行冲激浪花碎，如驭白云游碧虚。去得南风来北风，神灵只在指呼中。老坡有语旧曾记，信我人阨非天穷。来时风浪夜喧惊，归去潮波枕席平。非是波神有分别，故教清昼看寰瀛。纤云肆卷日方中，海色天光上下同。身在琉璃光合里，碧空涵水水涵空。平生奔走畏江湖，暮齿来乘海上桴。自哂井蛙真见小，望洋向若一卢胡。
北归昼渡海风便波平尤觉奇绝成五绝句·其一
作者：李纲
朝代：宋

澄波不动琉璃滑，一望应须万里余。
舟行衝激浪花碎，如驭白云游碧虚。
北归昼渡海风便波平尤觉奇绝成五绝句·其一
作者：李纲
朝代：宋

澄波不动琉璃滑，一望应须万里馀。舟行冲激浪花碎，如驭白云游碧虚。
北归昼渡海风便波平尤觉奇绝成五绝句·其三
作者：李纲
朝代：宋
体裁：七言绝句

来时风浪夜喧惊，归去潮波枕席平。非是波神有分别，故教清昼看寰瀛。
北归昼渡海风便波平尤觉奇绝成五绝句·其二
作者：李纲
朝代：宋
体裁：七言绝句

去得南风来北风，神灵只在指呼中。老坡有语旧曾记，信我人阨非天穷。
北归昼渡海风便波平尤觉奇绝成五绝句·其五
作者：李纲
朝代：宋
体裁：七言绝句

平生奔走畏江湖，暮齿来乘海上桴。自哂井蛙真见小，望洋向若一卢胡。
北归昼渡海风便波平尤觉奇绝成五绝句·其四
作者：李纲
朝代：宋

纤云肆卷日方中，海色天光上下同。
身在琉璃光合裏，碧空涵水水涵空。
北归昼渡海风便波平尤觉奇绝成五绝句·其四
作者：李纲
朝代：宋

纤云肆卷日方中，海色天光上下同。身在琉璃光合里，碧空涵水水涵空。
北归次盰江疏山宗瑞长老来迓且言山巅有亭俯视羣山犹培塿也求佳名大书以榜之取少陵句为目之曰一览亭成两绝句·其一
作者：李纲
朝代：宋

居士新从海上迴，劳烦竹杖与芒鞋。
故人何用将迎远，明月清风常往来。
北归次盰江疏山宗瑞长老来迓且言山巅有亭俯视羣山犹培塿也求佳名大书以榜之取少陵句为目之曰一览亭成两绝句·其二
作者：李纲
朝代：宋

千里林峦紫翠环，孤亭缥缈白云端。
登临一览众峰小，始见疏山境界寛。
北归次盰江疏山宗瑞长老来迓且言山巅有亭俯视群山犹培塿也求佳名大书以榜之取少陵句为目之曰一览亭成两绝句
作者：李纲
朝代：宋

居士新从海上回，劳烦竹杖与芒鞋。故人何用将迎远，明月清风常往来。千里林峦紫翠环，孤亭缥缈白云端。登临一览众峰小，始见疏山境界宽。
北归次盰江疏山宗瑞长老来迓且言山巅有亭俯视群山犹培塿也求佳名大书以榜之取少陵句为目之曰一览亭成两绝句·其一
作者：李纲
朝代：宋

居士新从海上回，劳烦竹杖与芒鞋。故人何用将迎远，明月清风常往来。
北归次盰江疏山宗瑞长老来迓且言山巅有亭俯视群山犹培塿也求佳名大书以榜之取少陵句为目之曰一览亭成两绝句·其二
作者：李纲
朝代：宋

千里林峦紫翠环，孤亭缥缈白云端。登临一览众峰小，始见疏山境界宽。
北望
作者：李纲
朝代：宋

迢迢休北望，汨汨正南迁。
出处岂无意，阨穷那问天。
销愁凭酒醆，遣兴赖诗篇。
诗酒吾家事，从今号谪仙。
北望
作者：李纲
朝代：宋

迢迢休北望，汩汩正南迁。出处岂无意，阨穷那问天。销愁凭酒盏，遣兴赖诗篇。诗酒吾家事，从今号谪仙。
十三夜有小偷迨晓而获志宏戏以诗来次其韵
作者：李纲
朝代：宋
体裁：七言律诗

夜半偷儿亦可怜，乘虚欲负壑中船。银杯羽化方搜箧，绣被风飘遽返毡。妄意室中真有道，夺从虎口岂徒然。贪夫一笑心为咎，举体空能发爱涎。
十二咏 其一 双莲阁
作者：李纲
朝代：宋

并蒂芙蓉出绿波，靓妆鸾鉴照双娥。风清月晓微开处，无那幽人独见何。
十二咏 其七 桂亭
作者：李纲
朝代：宋

团团双桂拂茅斋，虚幌疏棂尽日开。会待秋高风露下，清香飘泛月中来。
十二咏 其三 药圃
作者：李纲
朝代：宋

病翁饵药欲扶衰，自斸霜根种种移。端为出山成小草，白云深处养青芝。
十二咏 其九 花坞
作者：李纲
朝代：宋

收拾群英赖化工，嫣然红紫自成丛。四时不绝芳菲意，谁谓春归阆苑中。
十二咏 其二 梦室
作者：李纲
朝代：宋

谁把人间比梦间，本来梦觉两閒閒。清风一枕北窗下，游遍江南多少山。
十二咏 其六 荔枝亭
作者：李纲
朝代：宋

平生最赏荔枝名，手植芳根傍草亭。嘉木亦知人意重，著花不待一周星。
十二咏 其四 橘亭
作者：李纲
朝代：宋

雪避繁华叶胜云，野亭秋后露苞新。橘中不减商山乐，留与昂藏四老人。
十二咏·兰室
作者：李纲
朝代：宋
体裁：七言绝句

尽道幽兰是国香，沐汤纫佩慕芬芳。何如邂逅同心士，一吐胸中气味长。
十二咏·双莲阁
作者：李纲
朝代：宋

并蒂芙蓉出绿波，靓妆鸾鉴照双娥。风清月晓微开处，无那幽人独见何。谁把人间比梦间，本来梦觉两閒閒。清风一枕北窗下，游遍江南多少山。病翁饵药欲扶衰，自斸霜根种种移。端为出山成小草，白云深处养青芝。雪避繁华叶胜云，野亭秋后露苞新。橘中不减商山乐，留与昂藏四老人。槛外新篁玉笋抽，和烟滴露碧先浮。此君一日难相舍，疑我前身是子猷。平生最赏荔枝名，手植芳根傍草亭。嘉木亦知人意重，著花不待一周星。团团双桂拂茅斋，虚幌疏棂尽日开。会待秋高风露下，清香飘泛月中来。尽道幽兰是国香，沐汤纫佩慕芬芳。何如邂逅同心士，一吐胸中气味长。收拾群英赖化工，嫣然红紫自成丛。四时不绝芳菲意，谁谓春归阆苑中。旋凿幽池象玉圭，莲开红素两相辉。年来居士心离垢，天女从教试染衣。乔木森森借绿阴，曲塘波影漾疏林。龟鱼不用愁清浅，藻荇菰蒲隐映深。寸根九节结孤芳，青剑凌波日日长。幸有仙方辨真赝，医师休更进菖阳。
十二咏·双莲阁
作者：李纲
朝代：宋

并蔕芙蓉出绿波，靓粧鸾鑑照双娥。
风清月晓微开处，无那幽人独见何。
十二咏·圭沼
作者：李纲
朝代：宋
体裁：七言绝句

旋凿幽池象玉圭，莲开红素两相辉。年来居士心离垢，天女从教试染衣。
十二咏·桂亭
作者：李纲
朝代：宋

团团双桂拂茅斋，虚幌疏櫺尽日开。
会待秋髙风露下，清香飘泛月中来。
十二咏·梦室
作者：李纲
朝代：宋

谁把人间比梦间，本来梦觉两閒閒。
清风一枕北窗下，游徧江南多少山。
十二咏·橘亭
作者：李纲
朝代：宋

雪避繁华叶胜云，野亭秋后露苞新。
橘中不减啇山乐，留与昂藏四老人。
十二咏·磬塘
作者：李纲
朝代：宋
体裁：七言绝句

乔木森森借绿阴，曲塘波影漾疏林。龟鱼不用愁清浅，藻荇菰蒲隐映深。
十二咏·竹亭
作者：李纲
朝代：宋
体裁：七言绝句

槛外新篁玉笋抽，和烟滴露碧先浮。此君一日难相舍，疑我前身是子猷。
十二咏·花坞
作者：李纲
朝代：宋

收拾羣英赖化工，嫣然红紫自成丛。
四时不绝芳菲意，谁谓春归阆苑中。
十二咏·荔枝亭
作者：李纲
朝代：宋

平生最赏荔枝名，手植芳根傍草亭。
嘉木亦知人意重，着花不待一周星。
十二咏·药圃
作者：李纲
朝代：宋

病翁饵药欲扶衰，自斸霜根种种移。
端为出山成小草，白云深处飬青芝。
十二咏·菖蒲涧
作者：李纲
朝代：宋
体裁：七言绝句

寸根九节结孤芳，青剑凌波日日长。幸有仙方辨真赝，医师休更进菖阳。
十六夜月二首
作者：李纲
朝代：宋

清光殊未减，碧落绝纤尘。绛阙飞金镜，银潢渡玉轮。霏霏烟霭灭，湛湛露华新。倚幌人千里，遥知翠黛颦。嫦娥长不老，宫殿复新秋。丹桂欲飘子，素蟾相对愁。林寒枝绕鹊，江迥水明楼。逐客几弦望，又看成玉钩。
十六夜月二首·其一
作者：李纲
朝代：宋

清光殊未减，碧落绝纤尘。
綘阙飞金镜，银潢渡玉轮。
霏霏烟霭灭，湛湛露华新。
倚幌人千里，遥知翠黛颦。
十六夜月二首·其一
作者：李纲
朝代：宋

清光殊未减，碧落绝纤尘。绛阙飞金镜，银潢渡玉轮。霏霏烟霭灭，湛湛露华新。倚幌人千里，遥知翠黛颦。
十六夜月二首·其二
作者：李纲
朝代：宋

嫦娥长不老，宫殿复新秋。丹桂欲飘子，素蟾相对愁。林寒枝绕鹊，江迥水明楼。逐客几弦望，又看成玉钩。
十六夜月二首·其二
作者：李纲
朝代：宋

嫦娥长不老，宫殿復新秋。
丹桂欲飘子，素蟾相对愁。
林寒枝绕鹊，江迥水明楼。
逐客几弦望，又看成玉钩。